text:
Pronóstiko
Pronóstiko di tempu pa Kòrsou i bisindario bálido te djasabra mainta 6:00 o.l., 13 di yanüari 2018.
Kompilá: djabierne 12 di yanüari 2018, 05:00 o.l. (09:00 UTC).
Tempu: Leve te parsialmente nubla ku un áwaseru leve i di durashon kòrtiku durante mainta. Despues tempu lo ta seku.
Temperatura máksimo lo alkansá 31 ºC i temperatura mínimo 25 ºC.
Solo ta sali 07:00 i ta baha 18:28 o.l.
Bientu: For di un direkshon generalmente ost i moderá te bastante fuerte; forsa 4 te 5 (20 te 39 km/ora, 11 te 21 nudo). Den ráfaga okashonalmente fuerte; forsa 6 (40 te 50 km/h, 22 pa 27 nudo).
Situashon general: E preshon haltu riba Osean Atlántiko ta sigui generá un régimen di bientu moderá te basta fuerte den nos área. Algun nubia ku áwaseru den e fluho di airu aki lo pasa riba nos isla i su alrededor durante djasabra.
Kondishon di laman: Por lo general moderá ku altura di ola entre 1 i 2 meter (3 pa 7 pia).
Fenómeno spesial: Ningun.
Perspektiva te djadumingu mainta: Parsialmente nublá i seku.
Meteorólogo: Figueroa
E próksimo boletin di tempu lo wòrdu publiká djabièrnè 11:00 o.l. 15:00 UTC).


c: text/html

text:
ORANJESTAD (AAN): Diadomingo anochi, banda di 6:45 or net dilanti ex Kooyman na Dakota, un Jeep V-4997 a subi e caminda di preferencia sin cu e chauffeur a mira cu tabata bin un Van Toyota A-62240 na su man robez.
E van tabata bay direccion di rotonde Banco di Caribe y despues di a dal den otro, e jeep a bay dal e cura di cas Avenida Milio Croes 10 y basha esaki abou.
Chauffer di e van Toyota tabata keha di hopi dolor na su pecho. Ambulance a bin y a transporta e victima pa Hospital. Tur dos auto a keda tur destrui.

robotstxt: allowed

filter: keep


text:
E Minister di Finansa di hulanda, Wopke Hoekstra, ta hasi un di hulanda servisio kla den cryptocurrencies, den e siman próximas.
Hoekstra para ‘Nos pensamentu kolektivo’ bai den direkshon na e ta agradabel, ma aki rekerí un prueba di. Ta mes ta dirigí riba e posibilidat di un firma, e minister a bisa.
Algun di e otro baho di kas di parti di e deseo kontra e midí for di cryptocurrency i e ta spera ta kapas pa informá e Kas di e resultado nan hallazgos, i prueba, den e siman próximas.
Hoekstra tin motibo un konseho di Boton: “Mi ta kere ku ta pa kuminsá.”
Autor: Richard Beernan


text:
GAZA, Teritorio Palestino- E movimento Islamista Hamas a priminti den un comunicado di un “subida” di e “infitada di Jeruzalem”, si e administracion di e presidente Mericano, Donald Trump, reconoce e ciudad di e capital di Israel, cu segun rumornan, lo por tuma luga e siman aki.
“Mirando loke ta circulando den medionan di comunicacion riba e intencion di president Trump di declara e ciudad di Jeruzalem como e capital eterno y uni di e ocupante (Israel), nos ta adverti di e consecuencianan di tal decision”, segun e comunicado.
Si esaki sucede, el a agrega, lo ta un “agresion flagrante na e ley internacional cu ta considera Jeruzalem teritorio ocupa” y un “manera di legitimatiza” e crimennan di Hudiezacion di e ciudad y expulsion di e Palestinonan.
Hamas a haci un yamada na e Palestinonan pa un levantamento na Jeruzalem.
“Infitada na Jeruzalem”, ta manera algun Palestino a denomina e ola di agitacion y violencia cu a cuminsa n Cisjordania y Oost- Jeruzalem na fina di 2015.
For di e tempo ey, cerca di 43 Israeli, dos turista Mericano, un Eritreo, un Palestino y un studiante Britanico a muri pa atakenan di Palestinonan, sea door di hincamento, tiro of ta dalnan cu auto y mas di 270 Palestino a wordo asesina door di atakenan Israeli.
Sin embargo, e violencia a rebaha significativamente den e ultimo lunanan.
Diabierna ultimo, e oficina di e Presidente di Autoridad Nacional Palestino (ANP), Mahmud Abbas, a adverti ariba e efectonan potencialmente destructivo cu un reconocimento asina di parti di Trump, cual lo nifica e reindivicacion Palestino di Jeruzalem Oost como capital di e su futuro estado, según e corant Israeli “Yediot Aharonot”.
E corant Israeli a cita Abbas bisando” E reconocemento di Jeruzalem como e capital di Israel y e traslado di e embahada Mericano pa Jeruzalem ta implica e mesun nivel di peliger na e futuro proceso di paz y ta pusha e region pa instabilidad”.
Palestinonan ta wak Jeruzalem Oost como e capital di nan futuro estado y ta opone na cualkier cambio cu por legitimiza e control Israeli riba e parti aki di e ciudad, cu a wordo captura durante e Guera di Seis Dia na 1967 y anexa na 1980.
Esaki no a wordo reconoci pa e comunidad internacional y niun pais tin nan embahada na Jeruzalem, sino na Tel Aviv, e capital comercial di Israel.
Hamas ta priminti di intensifica nan Infitada
GAZA, Teritorio Palestino- E movimento Islamista Hamas a priminti den un comunicado di un “subida” di e “infitada di Jeruzalem”, si e administracion di e presidente Mericano, Donald Trump, reconoce e ciudad di e capital di Israel, cu segun rumornan, lo por tuma luga e siman aki.


text:
DNM ta pone enfasis ariba 4 di e 17 Suatainable Development Goalsnan di United Nations
- Details
Awe 25 September durante e Sustainable Development Summit na New York, United Nations ta lansa e agenda nobo di pa un Desaroyo Sostenibel y Duradero. E agenda titula “Transforming Our World: the 2030 agenda for Sustainable Development” ta e programa cu lo defini e Sustainable Development Goals (SDG) pa e siguinte 15 añanan.
Actualmente tin reunionan tumando lugar durante e UN general Assembly na unda miembronan y sociedadnan ta duna aporte y sosten na e agenda nobo aki. E agenda aki ta uno na unda hende ta keda punto central, universal, den transformacion y uno integral. E ta un call-for-action pa tur pais y pa tur hende na mundo pa den transcurso di e siguiente 15 aña den 5 area di sumo importancia esta hende, planeta, prosperidad, paz y partnership.
Di e 17 goalnan proponi como SDG’s, ta importante pa menciona cu Directie Natuur en Milieu (DNM) como e directie cu ta atende cu maneho di Naturalesa y Medio Ambiente ta pone emphasis ariba e goalnan den e area menciona cual ta clasifica como e siguientenan:
#12 Consumo y production responsabel di recursonan
#13 Climate Action pa combati climate change y su impactonan
#14 Conservacion di e bida marino den forma sostenibel
#15 Proteha, restaura y promove uso sostenibel di e ecosystema terrestre
Como e parti di trabownan di DNM pa communica y concientisa pueblo ariba e temanan akiriba menciona. Ta importante pa menciona cu den e siguiente dianan lo trece dilanti splicacion mas amplio di e 4 goalnan como parti di e 17 goalnan proponi pa United Nations. Nos kier pone enfasis cu riba medionan social DNM su pagina di Facebook y Twitter lo trece den un forma uniforme cu UN e propagandanan perteneciente na e Sustainable Development goalsnan pa asina Aruba sera conoci cu esakinan y asina por implementa cambionan necesario pa hiba un bida mihor pa un y tur.


text:
ORANJESTAD – Gobierno di Aruba a inicia un investigacion pa e posibel fuente di noticia falso riba asilo politico di un dia prome. Asina minister responsabel pa telecomunicacion Chris Romero a informa den un comunicado diabierna. Segun e comunicado, “a tuma e pasonan necesario pa cuminsa cu un investigacion pa saca afor di unda e informacion incorecto aki lo a sali”.
ORANJESTAD – Contrario na rumornan falso cu a keda suministra na algun canal di television local y den cierto medio cu Venezolanonan na Aruba no por vota pa e eleccion presidencial diadomingo, Consul interino Venezolano na Aruba Amabél Lugo a sigura NoticiaCla cu e Venezolanonan registra localmente por vota sin ningun problema. A lamenta e hecho cu a purba difundi informacion falso pa crea un polemica sin cu ta necesario.
ORANJESTAD – E informacion cu a sali for di ayera cu gobierno ta dunando asilo politico na Venezolanonan, no ta cuadra. Asina prome minister di Aruba Evelyn Wever Croes a sigura den un conferencia di prensa diahuebs mainta tempran. E informacion eroneo cu a keda publica riba e.o. whatsapp a causa cu awe mainta tabatin centenares di persona na e edificio di DIMAS pa busca e asilo politico aki. Pero nada di esaki no ta berdad segun Wever. Mes momento Wever ta confirma si cu e situacion ta uno fastioso y delicado.
ORANJESTAD – Minister di deporte Dangui Oduber tabata desapunta den e sentencia di huez di awe riba e caso di Fundacion Lotto pa Deporte. Esey el a bisa NoticiaCla diarason anochi ainda. Ademas e la bisa “Mi no por kere ni imagina cu huez kier sinta riba stoel di minister y stroba un minister di haci su trabou”. Segun e mandatario, na momento cu el a constata irregularidadnan cu fondonan di Lotto pa Deporte, el a manda un carta pa e bestuur y bisa nan esaki no por! “Basa riba esaki e bestuur a dicidi di hibami corte pa asina prohibi mi di haci pregunta, pidi cuentanan annual y otro documentonan” Oduber a bisa. “ Mi ta lamenta cu e sentencia aki huez ta habri caminda pa otro bestuurdersnan tambe haci negoshi a la toko den toko!” e mandatario a finaliza bisando. E mandatario ta referi na e sentencia cu a keda dicta awe mainta y riba cual NoticiaCla a raporta anteriormente caba. Lesa e sentencia AKI.
ORANJESTAD – Tin radio nan di polis ta circulando rond na Aruba cu no ta ‘den man di polis’, y minister di husticia Andin Bikker diaranson a confirma na NoticiaCla cu e asunto a yega na ‘su oido’. “Tin un investigacion andando interno” Bikker a bisa, y a bisa mesora cu ta pesey e no ta comenta mas hopi riba e tema aki. “E tin nos atencion, pero mi no ta comenta mas ariba pasobra mi ta kere e por ta contra productivo y ta stroba e investigacion”, e mandatario a sigui bisa. A bisa cu tur radio di polis ta registra y esnan cu pa un of otro motibo a wordo perdi, a wordo desactiva” e mandatario a sigui bisa.
ORANJESTAD – Entrante 1 di juni proximo polis ta haya e autoridad bek pa actua den caso di documentacion di personanan riba nos isla. Asina minister di husticia Andin Bikker a anuncia diaranson durante un conferencia di prensa. Den presencia di alto comisario di polis interino Andrew Hoo, el a firma e asina yama ‘aanbiedings brief’ (un documento cu tin cu bay pa Gobernador Alfonso Boekhoudt firma pa e por drenta na vigor pa e fecha menciona). E autoridad polis a perde 8 aña pasa ora cu a trece cambio den e ley aki.


text:
Seaquarium Beach den kompetensia Mihó playanan den Karibe
...Vota pa Kòrsou riba wèpsait di USA Today...
WILLEMSTAD- 22 di yanüari 2015 – Kòrsou ta keda selektá un biaha mas den kompetensia ‘10 Best Readers Choice Travel Award’, e biaha aki den e kategoria ‘Best Caribbean Beach’. Kòrsou su Seaquarium Beach a kapta atenshon di e krítikonan di ‘USA TODAY’ komo un di e mihó playanan den Karibe. Tambe ta partisipando den e kategoria aki e.o: Baby Beach di Aruba, Cabbage Beach di Bahamas i Orient Bay Beach di St. Maarten. E wèpsait di ‘USA TODAY’ ta esun ku ta promové e kompetensia i ta habri votashon pa tur bishitante vota pa e mihó playa den Karibe.
Ofisina di Turismo di Kòrsou (CTB) ta ekstendé un invitashon na pueblo di Kòrsou pa vota pa Kòrsou i asina posishoná Seaquarium Beach komo e mihó playa den Karibe. Ta bon pa menshoná ku por vota tur dia. Pa depositá bo voto bishitá e wèpsait. Ora ku bo kaba di vota, ‘share’ bo voto via Facebook òf Twitter i asina sigui motivá mas hende pa vota pa Kòrsou. Por vota te ku djaluna, 2 di febrüari 2015 (promé ku 12’or di mèrdia) despues lo anunsiá e ganador riba e wèpsait di USA TODAY. CTB ta invitá un i tur pa bishitá e wèpsait di USA TODAY i ban vota pa Kòrsou!


text:
Den su discurso den e di dos tanda den e reunion di Parlamento tratando presupuesto 2018, parlamentario Shailiny Tromp-Lee a trece padilanti cu den e ultimo añanan nos pais a pasa den sucesonan grandi cu a mina fundeshi di nos estado di derecho. Ademas nos por a ripara cu cierto politiconan a busca tur sorto di buraco den ley y reglanan vigente pa nan interes propio, ignorando asina tur regla skirbi y no-skirbi. Mas tristo ainda a ignora tur norma y balornan di interes general. Sinembargo ta irrealistico pa Pueblo spera cu e desaster financiero y situacion di crisis realisa den 8 aña, e gobierno actual lo por drecha den algun luna of 1 aña. Pueblo mester ta consciente cu ta trata di retonan grandi cu ta rekeri curashi y determinacion pa percura cu Aruba ta haya su credibilidad financiero bek y cu nos por garantisa un bon futuro pa nos yiu y nan yiunan.
Integridad y bon gobernacion
Pa Aruba tin adelanto berdadero, cu ta sostenibel y duradero, nos mester proteha nos estado di derecho, nos mester percura pa un bon gobernacion y garantisa e posibilidad pa un democracia bibo di participacion. Ta bon conoci cu falta di transparencia y falta di bon gobernacion, y casonan di corupcion, semper lo resulta den pobresa den un pais, pa no papia mes di decadencia den norma y balornan. Esaki ta keda traduci tambe den plannan concreto caminda gobierno a presupuesta 150.000 florin pa institucion di un Integriteitskamer cu den e di 4 kwartaal di e aña aki ta bay keda realisa y 200.000 florin pa introduccion di un Ombudsman. E concepto di ley pa loke ta trata Ombudsman ta practicamente cla, pues ta premira cu esaki tambe lo ta algo cu pa aña 2018 enberdad por keda concretisa. Y pa loke ta trata integriteitskamer ya caba Fraccion di MEP, por medio di coleganan Edgard Vrolijk y Rocco Tjon a haci entrega di e concepto di ley encuanto integridad y screening di politiconan y Fraccion di MEP lo sigui traha tambe ariba e concepto di ley pa loke ta trata financiamento di partidonan politico.
Introduccion di Crisisheffing
Gobierno mediante e FEM ta inicia recuperacion pa loke ta trata nos finansas publico caminda lo introduci crisisheffing pa por cuminsa cu e camindanan pa: 1. Saneamento di nos Finansas Publico y atende cu e obligacionnan grandi cu entre otro e proyectonan PPP ta trece cu ne y cu gobierno anterior a deha di percura pa e fondonan necesario pa por paga nan; 2. E caminda pa por cuminsa percura pa un economia cu ta prospera pero na mes momento ta percura pa bienestar di nos pueblo, y 3. E caminda pa inicia e proceso pa trece alivio y realisa inversion asina necesario ariba diferente tereno cu ta den crisis.
Costo di bida y control di prijs
Un punto di preocupacion di e ultimo añanan ta e costo di bida cu a aumenta drasticamente y e famia su poder di compra a bay hopi atras. Un grupo grandi di ciudadano ta cay den dificultad pa cumpli cu nan debernan y alabes percura pa nan necesidadnan basico. Otro aspecto cu ta keda hopi menciona den pueblo ta cu falta di control di prijs, higiena y mercancia den supermercado y tiendanan Sinembrgo por tuma nota cu ultimamente diferente control ta tumando lugar na entre otro nos supermercadonan.
Cultura, identidad di pueblo
Pa loke ta trata cultura, esaki ta sumamente importante pasobra e ta e identidad di e pueblo, nos cultura ta forma loke nos ta orguyoso di dje como nacion. Cultura ta un medio pa stimula autoestima, confiansa y crea identidad nacional. Sin guia, ta facil pa absorbe tur loke ta bini di afo y Aruba como un pais turistico ta expone su mes na e risico di perde su identidad y asina tambe su producto turistico. A keda demostra cu ta hopi importante pa nos cuminsa fortalece nos identidad colectivo, caminda nos ta comparti mesun norma y balornan. Esaki na su turno sigur ta bay contribui pa nos yega na un nivel di bida mas halto, unda den un desaroyo sostenibel ta midi felicidad, no solamente den ganashi material pero den perspectiva mas grandi, esta desaroyo personal, spiritual y pa bienestar general.


text:
Copa Airlines ku buelo diario entre Panama i Kòrsou
...Entrante yüli 2018...
WILLEMSTAD- 16 di yanüari, 2018 – Ofisina di Turismo di Kòrsou (CTB), Curaçao Airport Partners (CAP), Curaçao Airport Holding (CAH)i Curaçao Hospitality and Tourism Association (CHATA)ku grato plaser taanunsiá ku entrante yüli 2018 e aerolínea di Panama, Copa Airlines lo oumentá su servisio ofresiendo buelonan diario entre Panama i Kòrsou.
Copa Airlines a kuminsá ofresé su servisio nònstòp di 4 buelo pa siman pa Kòrsou na yüni 2012. Ku anunsio di e buelonan adishonal nònstòp kuminsando na yüli 2018, pasaheronan awor tin e posibilidat pa bula diariamente pa nan destinashon faborito den Karibe kual ta Kòrsou. E buelonan nònstòp for di Panama pa Kòrsou lo keda efektuá diariamente ku un avion modelo Embraer 190 ku un kapasidat di 96 stul. E buelonan adishonal aki ta duna Kòrsou e posibilidat pa sigui krese den e merkado di Latino Amérika konektando Kòrsou via Panama ku paisnan manera Brazil, Colombia i hopi mas. Esaki sigur lo yuda nos pa oumentá e kantidat di bishitante pa nos pais e aña aki.


text:
Kòrsou presente na 'Boot 2016'
WILLEMSTAD- 17 di febrüari 2016– Resientemente Ofisina di Turismo di Kòrsou (CTB) huntu ku diferente partner den sektor di turismo a partisipá na e di 47 edishon di ‘International Boat Show Düsseldorf’ tambe yamá ‘Boot Düsseldorf’. E aña aki un total di 247.000 bishitante for di 52 pais a bishitá e feria durante 9 dia largu, esaki ta un kresementu di 2,8% na asistensia kompará ku 2015. Meta di Kòrsou su partisipashon tabata pa promové nos isla komo un destinashon pa buseo tambe.
E aña aki Kòrsou a partisipá pa di 6 bes na e feria ku a tuma lugá na Messe Düsseldorf. E bishitante di ‘Boot 2016’ tabatin oportunidat pa tuma informashon na e diferente stèntnan di informashon di e destinashonnan i serka e operadornan di tour di buseo. Tambe tur amante di buseo por a kumpra ekiponan di buseo i snòrkel. E tim a hasi bon uso di e oportunidat pa presentá e sitionan di buseo di mas popular riba nos isla i di posishoná Kòrsou komo un destinashon faborito pa e turista ku ta buska spesífikamente un mundu marítimo impreshonante. Sambuyadónan por eksplorá un variedat úniko di koral, diferente tipo di piska, ref, kuebanan skondí i barkunan noufragá.
Durante di ‘Boot 2016’ e tim di Kòrsou a duna un total di 4 presentashon riba e esenario prinsipal di e feria. A ekstendé tambe un invitashon pa partnernan importante pasa na e stènt di Kòrsou i disfrutá di algu di bebe, ku músika bibu i interkambiá ku otro. Tambe e bishitantenan di e stènt por a partisipá na un rifa ku a konsistí di preguntanan tokante buseo na Kòrsou i asina gana premionan atraktivo. Un danki ta bai na e partnernan di sektor privá ku a forma parti di e tim di Kòrsou kualnan ta: Bahia Apartments, Blue Bay Resort Curaçao, Rancho el Sobrino, All West Apartments, Ocean Encounters, Lions Dive & Beach Resort, Dive´n Curaçao, GO West Diving, Sun Reef Village, Curaçao Divers i tambe Lagun Blou Resort. Tambe Sunscape Curaçao Resort, Spa & Casino i Acoya Hotel Suites & Villas ku a kontribuí ku foyeto di nan respektivo propiedat.


text:
Premier Piano Course ta un otro metodo hopi completo di cual AVAWS ta dealer oficial. Premier Piano Course ta consisti di Lesson Book, Theory-, Performance-, Pop and Movie Hits-, Technique-, Christmas-, Masterworks-, Jazz Rags & Blues-, Great Music & Musicians-,At Home- y Assignment Book. E nivelnan di Premier Piano Course ta core di 1A, 1B, 2A, 2B y despues ta sigui di nivel 3 te cu nivel 6, pa un total di 8 buki.
Premier Piano Course casi tur su bukinan ta core di 1A te cu 6, excepto su At-Home Book cu ta core di 1A te cu 2B, su Technique Book cu ta core di 1A te cu 5 y su Masterworks Book cu ta cuminsa na nivel 3 cu ta bay te cu nivel 6.
CD tin disponibel den e metodo aki pa tur Lesson Book, Performance Book y Masterworks Book corrspondiente.
General Midi Disk tambe tin disponibel pa Premier Piano Course su Lesson Book y Performance book di nivel 1A te cu nivel 4
Y como medio di inspirashon o estimulo, Premier Piano Course ta hasta facilita trahamento di trofeo pa premia studiantenan cu termina nan estudio di piano cu exito.
Premier Piano Course tin tambe servicio di assistencia on-line pa studiante y maestro. Pa informashon hopi detaya por bay na www.premierpianocourse.com.


text:
Kralendijk – Djabièrnè 20 di aprel Indebon huntu ku S.V. Athene lo bai tin e di dos dia habrí di atletismo den Stadion di Playa pa mucha hòmber i mucha muhé di 7 te ku 15 aña.
E aktividatnan ta partí den tres kategoria di edat. Pa e kategoria di 7,8 i 9 aña e aktividatnan ta konsistí di kareda kòrtiku di 60 meter, tira bala i kareda largu di 400 meter. Den e kategoria di 10,11 i 12 aña e aktividatnan ta kareda kòrtiku di 80 meter, bula leu i kareda largu di 400 meter.
E hóbennan di 13,14 i 15 aña lo kore kareda kòrtiku di 80 meter, bula leu i kore kareda largu di 400 meter. Arviena Vis, lider deportivo na Indebon, ta hasi un yamada na mayornan i hóbennan pa e próksimo dia habrí ku lo ta 20 di aprel den Stadion di Playa.
E promé dia habri un total di 43 hóben a partisipá di kual 23 mucha hòmber i binti mucha muhé.


text:
SV Britannia preparando duro pa campeonato division di honor
ORANJESTAD, Aruba – 6 di October 2017: E teamnan di futbol ta preparando nan mes duro pa competi den e campeonato di division di honor 2017-2018 di futbol cu ta inicia diabierna dia 13 di October proximo. E 10 teamnan sea a prepara nan mes ta train nan so of cu otro pa asina sa kico ta e ultimo detayenan cu falta. SV Britannia y SV Estrella a topa otro den un wega di preparacion pa asina cada uno mira e detayenan cu falta.
Coach di division honor di Britannia, Gilberto Spataro a splica cu e encuentro aki tabata pa nan tin un evaluacion con e teamnan ta bayendo. Nan tin 1 luna y mey ta train y e ta mira cu esaki ta bayendo bon. Nan ta sinti nan mes positivo aunke cu e mundo di futbol sa, cu Britannia a perde casi 15 hungado compara cu aña pasa. Esaki a pone cu nan a renoba e team cu nan mesun hungadonan hoben pa asina caba cu e puzzel.
Pa cu henter e campeonato e futbol di Aruba ta spera di mira e team di Britannia den play-off, pasobra tur aña Britannia ta drenta play-off. E aña aki esaki ta nan meta, asina e coach a indica. E temporada ki Britannia lo ta un team cu lo lucha hopi riba veld y no ta tur su weganan lo ta facil. Gilberto Spataro a desea tur team exito pe temporada aki y e aña aki lo ta uno cu hopi cambio, unda cu tur team a reforsa nan mes hopi bon.
Tocante SV Britannia
A funda SV Britannia dia 12 di October 1958. E ekipo a sa di crece den e ultimo 59 añanan te bira un organisacion di mas di 300 futbolista. Nan ta parti entre futbolistanan di 4 aña te cu veteranonan, cu ta inclui division di damas, LIFIDA, liga hubenil, menor, mayor y junioren, hoofdklas y veterano. Den LIFIDA nan ta participa den Mini Baby, Baby, Lifida A y B.
Cedric Werleman ta Presidente di e organisacion, mientras cu Gilberto Spataro ta coach di e ekipo di 24 futbolista cu ta hunga den e division di Honor.
Historia ta conta nos cu den pasado, e ekipo di Estrella a logra titula campeon di division Honor na 4 ocasion, mientras cu a sali sub campeon pa 6 biaha, 4 biaha na di 3 luga y 1 biaha a keda na di 4 luga. E ultimo biaha cu a titula campeon tabata den e campeonato di aña 2013-2014.
SV Britannia ta conta cu sosten di su patrocinadonan Friesche Vlag di Compra Ltd, Bright Bakery, Western Union, Pizza Hut, Total Finance y Vita Malt.
SV Britannia ta train di dialuna pa diabierna den oranan di atardi pa anochi. Pa esunnan interesa pa join, por subi nan pagina di Facebook “BritanniaAruba” pa haya mas informacion.


text:
ErisipelatosoErisipelatoso tiene 13 letras
Definición de erisipelatoso aquí
Resultados de búsqueda:
Resultados de imágenes:
Youtube: erisipelatoso
Nube de palabras :
- erisipelatoso wrisipelatoso srisipelatoso drisipelatoso rrisipelatoso 4risipelatoso 3risipelatoso eeisipelatoso edisipelatoso efisipelatoso etisipelatoso e5isipelatoso e4isipelatoso erusipelatoso erjsipelatoso erksipelatoso erosipelatoso er9sipelatoso er8sipelatoso eriaipelatoso erizipelatoso erixipelatoso eridipelatoso erieipelatoso eriwipelatoso erisupelatoso erisjpelatoso eriskpelatoso erisopelatoso eris9pelatoso eris8pelatoso erisioelatoso erisilelatoso erisi-elatoso erisi0elatoso erisipwlatoso erisipslatoso erisipdlatoso erisiprlatoso erisip4latoso erisip3latoso erisipekatoso erisipepatoso erisipeoatoso erisipelztoso erisipelstoso erisipelwtoso erisipelqtoso erisipelaroso erisipelafoso erisipelagoso erisipelayoso erisipela6oso erisipela5oso erisipelatiso erisipelatkso erisipelatlso erisipelatpso erisipelat0so erisipelat9so erisipelatoao erisipelatozo erisipelatoxo erisipelatodo erisipelatoeo erisipelatowo erisipelatosi erisipelatosk erisipelatosl erisipelatosp erisipelatos0 erisipelatos9


text:
Skapando florin antiyano, salba nos ekonomia anto tog mas ku 20.000 hende segun Banko Sentral di 1997-2001 a hui bai Ulanda komo refugiado ekonomiko, un meskla di suidadano ku menos diploma i esnan bon eduka ta un dje herensianan ku hopi lo korda di Miguel Arcangel Pourier eks prome minister di Antias ku ayera nochi a pasa pa un otro skina den universo.
Na Matancia Pourier tabata biba den un resort tras di muraya haltu, djis krusa kaya bo ta riba Comancheweg, Kwartier kaminda nan tabata drei riba e wegi droga. Ehempel klasiko kon lidernan di nos nashon a biba den un mundu di ignoransia, no enbolbi nan mes den mehora e bario kaminda nan mes ta biba. Klaro ku probablemente ela yuda hopi hende pero bo prome prioridat komo eks mandatario mester ta ku kaminda bo biba einan niun hende mester tira den bo kara: “kon por ta posibel ku ora djis trai bo lomba bo bisinjanan ta biba den kasnan deplorabel, hende ku ta pasa hamber, un lucha pa sobrebibi?” Un lider politiko, un miembro prominente di un partido ku mester a bin pa ‘Ruime op de boel’ ta obliga pa tira un rondu kaminda e ta biba i dokumenta tur kasonan penibel i yudanan na optene oportunidatnan pa un miho bida.
Liderasgo di e sirkulo elite tambe ta nifika ku pasombra bo ta e ‘preti wowo’ dje poder finansiero bo mester laga nan kompronde ku nan tin e obligashon di baha nan bida di ‘barika yen’ i inberti hopi mas den e barionan ku nan mes a yuda margina. Esaki sea no a pasa ku tur bo SOFNA i Reda Sosial strategianan pa blendu pueblo of sigur no sufisiente ku bo ta ripara un kambio den e kultura dje klase haltu ku no ke rekonose ku nan ta e origen di manteniendo pobresa na bida.
Pourier den e buki di Colet van der Ven ‘Slagschaduwen’ a bisa ku den sklabitut (e shon tabata) pensa pabo. Despues Shell a bini i atrobe nan tabata pensa pabo. Awoki nos mes mester pensa pero echo ta ku un gran parti di nos poblashon no ta biba plania. Nan ta mira un outo bunita i e ora ei nan kier e i si posibel mesora.
E tentashon di ke kos, kumpra kos ku nos no mester ta resaltudo di e grupo elite ku a bira riku di inventa un ekonomia fantasma kaminda e tabata miembro di dje. Nan a kria un YDK ku ta biba pa kumpra, materialismo a droga nan mundu i durante su gobernashon no a para ketu di drei e tendensia destruktivo ei bek. PAR i Pourier a aspira pa restruktura Antias di 5 sin por a restruktura e modelo kapitalista ku a hinka Antias den e debe di miyardes. E kurashi, e vishon pa reforma e strukturanan ekonomiko i finansiero no tabata presente nunka. Som final ta ku ni maske bo masakra pueblo ku formulan di strangula via SAP (programa adaptashon struktural), IMF (Fondo Monetario Internashonal), World Bank medida purba di baha gastu e lo no deja pasobra bo sistema ekonomiko, finansiero ta putri i disenja pa kai bek den debe.
Si na Korsou 20% mas riku tin un entrada 10 bja ku esun ku ta 20% mas pober i esei ta kasi dobel di esun na Ulanda ta kon bon un lider tabata si nos wak e situashon awoki despues ora Pourier a baha na 2002? Kos a kambia despues? Te grupo chikitu tin poder pero politikamente durante reinado di PAR no tin niun prueba sientifikamente ku e distribushon di kapital a drei den un sirkulo mas grandi. Ta einan bo ta midi kon magnifiko bo lidernan politiko tabata di berdat. Si e nivel di integridat ta asina haltu di PAR i Pourier ta na unda e Outoridat pa Merkadonan Finansiero a keda? Bou di PAR a Ulandisa masha tantu manego di kontrol, kombin bankonan, seguronan i otro institutonan finansiero a skapa di wordu skrutina?
Kalifika Pourier komo un homber grandi tin su riesgonan, e lidernan di PAR ku a sigi despues Sr. Etienne Ys i Sra. Emily de Jongh-Elhage no por a hiba Korsou na un nivel di hasi politika mas na serio. Pourier mes varios a bja a laga sa ku PAR mester di sanger nobo. PNP, MAN praktikamente tin mesun problema Maria Liberia-Peters i Don Martina tampoko nunka por a produsi lidernan nobo ku vishon avansa.
Komo lider di un pais den desaroyo ku ta den bataya ku sikatrisnan di sklabitut i kolonialismo mester prepara lidernan ku ta kompronde tur e problemanan kompleho i retonan, i por krea un hamber den e pueblo pa bira mas kritiko i eksigi un miho forma di gobernashon. Esaki bou di warda di Pourier nunka a pasa. No a demokratisa prensa, politika i sirkulashon di kapital.
Ora Frank Martinus Arion a yama Miguel un chocho pasombra kada chin chang kos e tabata riba stupi di Den Haag rogando sen enbes di eksigi plaka di reparashon di e gobiernu Ulandes ela kontesta ku Arion tabata den PAR antes pero ela bula fo paso su ideanan tabata muchu romantiko pa e partido. Reparashonnan pa Pourier ta un kos atrasa, nos no mester duna hende falta mas pero nos mes tin ku solushona nos drama.
Un dje kosnan ku komo prome minister e mester por a trese un kambio aden ta media. Anja pasa e tabata kla i raspa bisando ku e no ta kasi sigi media mas. Natural su radio favorito Z86 i Amigoe, AD pero sobra no masha. Liderasgo ta ensera ku sea komo lider of awoki komo eks lider por a buska formanan pa influensia un mehoransa, restrukturashon di prensa mediokre. Esaki tampoko no a pasa.
Mientrastantu un lider politiko a transishona, bida a sigi normal pa hopi hende sin muchu interupshon. Grupo Komper, Hobennan na Timon kompanjando Kantado Mayo 2013 Furgill Wijngaarde tabata den tremendo ambiente di Seu pe fundraising di grupo Kosecha di Koko den Club Union Boneriano. Ora hende sigi fiesta, bebe, kome, baila sabiendo ku un ‘gran homber’ a muri bo tin ku puntra bo mes kiko a bai robes ku un masa grandi no ta komparti e momentunan di luto ku PAR.
Media tambe tin un tarea pa kuminsa dokumenta bida di personanan importante na drechi. No por tasina ku hende mane Nelson Monte, Pourier ta muri i ta djis papia 5 minut riba dje na televishon lagando un impreshon fofo, wazu si niun esfuerso real pa laga konta den profundidat dos banda dje medaya i eduka esnan hoben i otro ku nunka a buska pa sa kiko e historia ta dje figura publiko ku sea pa bon of malu a influensia sosiedat di Korsou.
E prome lider di PAR tabata tin e deseo pa saka un buki di tur su pensamentu i eksperiensianan. Ta di lamenta ku esaki no a kristalisa. Un kos no ta diskutibel i esei ta ku ayera nos a perde un gran memoria di politika di Antias ku por a sinja hopi kiko ta nifika drei un partido den anjanan kan kan ku drama politiko, sosial, ekonomiko-finansiero. Laga e vishon ta di tur partido ku den futuro nan lo kwida i dokumenta e historia balioso prome e disparse i no tei mas.


text:
WILLEMSTAD,—-Djasabra 30 di yüni mundu di Urban na Kòrsou ta bai bira loko, loko. Paso pa promé biaha den historia ku G BRO ta bai topa ku GRIFT. E evento aki ta bai tuma lugá den Club 1850. Pa loke ta trata e artista G BRO esaki ta bin presentá despues di 1 aña ku e no a presentá.
E artista GRIFT esaki lo bai ta su promé presentashon den mundu di Urban. Pa e anochi en kuestion lo bai tin artista nan manera Cachi Bart, S.M.C. GIO Boosie, Dread Krullen. Tambe lo bai tei Dj TAY-T, Dj Jowie i Dj Trgxz.
Tur e artista nan aki bou di un dak. Esaki nunka ántes promé a yega di tuma lugá den género di Urban na Kòrsou. Ya na algun okashon ‘E Mulina’, a bin ta bisa ku, e género ku mas ta dominá den nos farándula lokal na e momentu aki ta e género musikal di Urban, i esaki ta loke ku ta pasando tambe.
Pues dia 30 di yüni ta “All In WhiteGucci Ediotion” ta e fiesta di Urban ku ta bai dominá e kaya. Kòrda ku ta pa promé biaha ku G-BRO ta bai presentá huntu ku GRIFT. Esaki sin duda ta kos pa bai mira, paso tantu G-BRO i GRIFT tin piesa nan ku ta duru pega bou di e género di Urban. E evento ta tuma lugá den Club 1850 na Skalo.


text:
ORANJESTAD(AAN)– E Festival di Dande Diaranson anochi a bin termina te Diahuebs madruga casi 3 or cu entregamento di e premionan. Aki ta sigui nomber di e ganadornan di e anochi aki.
Resultado di
Festival di Dande 2016 di adultonan di 28 december 2016
riba Plaza Betico Croes ta como lo siguiente:
Propio Composicion:…
3. Jonathan Croes cancion ‘Hero pa Tanchi’, compositor Danilo Vrolijk, Robert Jeandor ta areglista den ritmo Tumba cu Alma Folklorico
- Jason Kelly cancion ‘Paranda cu Ay’ Nobe’,compositor Jayson Kelly, Tico Kelly ta areglista cu Tipico TACLA
1.Veloushka Krozendijk cancion ‘Aprecio’, compositor y areglista Jaderick Croes cu Tipico Sabrosita
Dande Damas 2016:
- Argeline Henriquez cu Tipico TACLA;
- Haydy Boekhoudt cu Tipico Paranda ta Nos;
- Reina di Dande 2016
Veloushka Krozendijk cu Tipico Sabrosita
Dande Cabayero 2016:
- Eric Ras cu Alma Folklorico
- Jonathan Croes cu Alma Folklorico
- Rey di Dande 2016
Jair Boekhoudt cu Tipico Paranda ta Nos


text:
ORANJESTAD – Durante e ultimo dia di prespuesto, e asina yama mocion pa cannabis a keda presenta pa cual parlamento den su mayoria a vota contra.
Mas cu claro, oponentenan politico no por a warda ni un rato pa sali bruha tera di un manera formal, haciendo wega politico cu esaki.
Colega parlamentario sr. Croes di fraccion di RED a presenta e mocion cu ta basa su mes principalmente riba discrimnacion contra personanan di creencia rasta, pero mas esencial ainda, riba drugtest cu ta wordo haci inhusto riba un persona, categorisando e como un risico pa trabou siendo cu e persona no a ni cuminsa traha ainda. Aunke mi ta comprende sr. Croes su pensamento, mi mester bisa cu ora ta trata cannabis Medicinal bo ta trata cu salud. Pues nos tin di keda den e contexto!
Cu nos bay di acuerdo pa hasie como algo tolerabel manera cu a propone, e ta habri porta pa legalisacion indirecto pa recreacional, algo cu ni ami, ni mayoria colega ni tampoco e gobierno den coalicion ta para pe. Manera nos prome minister Evelyn Wever-Croes ya a indica na varios biaha, tin un comision asigna pa haci nan 'due diligence' riba e topico aki. Pa e mesun motibo aki durante mi 'stem motivering' mi a bisa 'cu garoshi no ta core dilanti di e cabay' y cu cannabis medicinal tin su tempo.
Apesar cu investigacionnan mundialmente ta andando rigurosamente, ya ta tin casonan mundialmente unda cu cannabis a prevalece cu beneficionan medicinal, esaki ta e motibo cu gran mayoria ta pro medicinal. Na Aruba e comision asigna tin di atende cu multiple sondeo, entre nan por ehempel e impacto transcultural, y e impacto socio-economico pa menciona algun. E trabounan di e comision ya a cuminsa y naturalmente nos kier pa nan acelera e proceso, pa mas tanto hende cu ta desea por haya e oportunidad di tratamento cu medicina alternativo.
Pues manera cu ta cita den e programma 'Hunto pa Aruba' bou di punto di medicina alternativo lo mantene na e palabracionnan y implementa e proceso pa legalisacion di cannabis Medicinal, pa tur persona cu ta desea por tin e oportunidad pa por scohe medicina alternativo cu a mustra avancenan y alivio riba diferente malesanan, semper y cuando esaki bay bou e supervision adecua y regula door di profesionalnan den e ramo.
Cannabis medicinal y cannabis recreacional no ta mescos. Mayoria hende cu ta usa cannabis recreacional, ta tras di e experiencia cu ta bini cu esaki. E ingrediente (delta-9) THC den cannabis ta duna un efecto psicoactivo o cambio den e estado mental. Esey ta e motibo cu cannabis halto den THC ta popular pa esnan cu ta use recreacionalmente. En cambio, generalmente esnan cu ta usa cannabis medicinal ta buscando un tratamento y/o alivio fisico o emocional. Nan kier sinti mihor y no necesariamente kier un efecto psicoactivo. Nan ta hasi uso mas tanto di CBD den e cannabis, cu a mustra di tin efecto ariba nan malestar. Pues ta un diferencia grandi cu bo no por categorisa recreacional y medicinal como igual.
Cannabis rCannabis recreacional ta keda castigabel pa ley y polisnan lo sigui actua contra plantashon, distribushon y bendemento di esaki.


text:
Un alerta pa boto chikito, biento duro y lama bruto lo drenta na vigor diasabra mainta 6′ or te proximo aviso.
Areanan afecta:
Principalmente costa noord te noordwest, costa di Arashi, high rise y low rise hotels….
Synopsis:
Biento duro causa door di un area di presion halto riba Oceano Atlantico y un area di presion abou riba noord di Colombia lo zorg pa un biento fuerte te hopi duro den region local. E biento aki lo combina tambe cu labadernan modera cu ta biniendo for di oost- noordoost y esaki
lo haci parti di nos costanan relativamente bruto cu olanan di 8 te 10 pia. por spera biento di 20 pa 25 nudo cu rafaga cu por yega 35 nudo (beaufort 8).
Accion di precaucion:
Usuarionan di lama, specialmente doƱonan di boto chikito ta wordo avisa pa tene cautela riba lama grandi y cerca e area di costanan menciona. E biento fuerte por pone cu e obhetonan liviano por ser lansa den aire y bira peligroso. Vehiculonan halto y cu ta hala trailer mester eherce cautela.


text:
ORANJESTAD — Manera ya ta konosi, nos selekshon nashonal U-13 a biaha pa Aruba dia 12 di mart último pa asina kumpli ku nan kompromisonan den e torneo internashonal Himno i Bandera ku a tuma lugá di 13 pa 18 di mart.
E paisnan ku a partisipá na e torneo aki tabata; Aruba, Boneiru, Colombia, Kòrsou, St. Maarten i Venezuela.
Resultado di nos weganan:
Weganan final:
Esnan ku a anotá e golnan durante nos promé partido tabata Joshua Rosaria (2x) i Rensver Juliana. Durante nos segundo enkuentro kontra di Colombia, Quinhandri Bibiana, Jhurielmerson Ines, Melbourne Marquez Ricardo, Nirik van Thijs i Zain Virginia tabata e goleadónan. Den e siguiente partido, kontra Aruba, Nirik van Thijs a anotá e úniko gol pa Kòrsou. Zain Virginia i Jhurielmerson Ines a soru pa e 2 golnan di nos viktoria riba Venezuela. Zain Virginia (2x), Quinhandri Bibiana ku Joshua Rosario i un outogol di St.Maarten a soru pa e viktoria di 5-0 riba St. Maarten.
Ku e resultadonan aki nos a keda komo supkampion di e torneo aki miéntras e ekipo amfitrion, Aruba a sali kampion. Venezuela a kaba na terser puesto i Colombia na di 4 lugá.
Nos selekshon nashonal di U-13 tabata konsistí di un grupo di 19 hungadó ku ta wòrdu dirigí pa Sr. Mayron Martis ku ta e entrenadó di e selekshon aki i Sr. Germain Ignacius ku Sr. Brenton Balentien ku ta e asistentenan di e entrenadó.
Tambe a biaha huntu ku e selekshon Sr. Eulogio Leocadia ku ta e masahista di e selekshon i e hefe di delegashon ku ta Sr. Stanley Coffy, miembro di direktiva di FFK.
Nos selekshon ta konsistí di e siguiente hungadónan:
- Quihaindri Bibiana
- Dayron Boelijn
- Keaton Bouwland
- Yesias Ignacius
- Yermal Inees
- Jhurielmerson Ines
- Rayhim Inesia
- Rensver Juliana
- Nicolas Loaiza Atehortua
- Melbourne Marquez Ricardo
- Reuel Martina
- Shedrion Mathilda
- Joshua Rosaria
- Gior Selassa
- Arthur Suart
- Nirik van Thijs
- Kane Velting
- Zain Virginia
- Marro Wilms
FFK i MCB ta yama nos selekshon di U-13 masha pabien ku nan título di supkampion di e torneo internashonal Himno i Bandera aya na Aruba.


text:
Izaline Calister
Izaline Calister (Kòrsou, 9 mart 1969) ta un kantante i kompositor di kantika. El a biba na Kòrsou te edat di 18 aña. Awendia e ta biba na Groningen (Hulanda). Su músika ta kontené un meskla di elementonan karibense i djès. E ta kanta na Papiamentu.
Durante di su hubentut, Izaline Calister a kanta den e kornan Perlitas i Grupo Forsa. Na 1995 e tabata kantante di Deco Deco, un banda lokal na Korsou. Di e ora ei el a hasi paseo ku varios banda. Na aña 1998 el a funda The Izaline Callister Band. Su promé álbum, Soño di un muhé (aña 2000), tabata hopi popular na Kòrsou.
Izaline su ultimo album lo sali den luna di mei 2009.
Linknan eksterno[editá | editá fuente]
- [1] - Portal ofisial di e artista


text:
Diaranson 17 Januari 2018 a tuma lugar e asamblea general di Aruba Wieler Bond. Un reunion cu a wordo guia pa e directiva temporario y e comision cu a prepara e parti di eleccion pa un directiva nobo cu lo dirigi e federacion durante 2018.
For di un principio a duna di conocer cu e personanan interesa den un funcion den e directiva di Aruba Wielerbond, por a postula nan mes. A logra ricibi postulacion di un candidato pa e puesto di presidente. Asina mes a laga e opcion habri pa aseptacion di postulacion durante e reunion general. Esaki a conduci na cuater postulacion adicional. Di e forma aki a jega na e cantidad mínimo cu mester según e Statuut di AWB pa por forma un directiva.
E sala di reunion a conta cu un bon participacion di e clubnan miembro cu excepcion di cuater. Despues di firma e lista di presencia, a start cu e reunion general. E directiva saliente a trata e temanan riba agenda. Despues di e parti general, e comision a tuma encargo di e parti di eleccion y a guia esaki den un forma structura. Después di a presenta e postuladonan, a elige e directiva por medio di aclamación.
E directiva di Aruba Wieler Bond 2018 ta como lo siguiente:
Presidente: Randy Wilson
Secretaris: Zaida Everon
Tesorera: Jessica Koolman
Comisario: Silvhyanne Vrolijk & Gerald Rasmijn
AWB ta gradici tur hende cu a asisti na e asamblea y cu a copera cu e comision di elecion dirigi pa Charles Vis, Charmaine Ruiz y Andre Koolman. AWB ta desea tur su miembronan tur clase di éxito den e temporada di ciclismo cu ta start e weekend aki cu e prome careda di MTB.


text:
Mas premio den kampaña di fin di aña: Xiomara Nicolaas i Sarina Bloem tambe a gana e fin di aña aki ku Nagico
WILLEMSTAD, desèmber 2017 – Klientenan ta gana tur siman den e kampaña di fin di aña ku Nagico. E siman aki, Nagico a regalá dòbel premio! Masha pabien na sra. Xiomara Nicolaas i sra. Sarina Bloem. Tur kliente ku kambia nan seguro di outo eksistente pa unu di Nagico ta partisipá den e kampaña na unda ku nan por gana premio tur siman!
Sra. Xiomara Nicolaas ta kliente eksistente di Nagico, i sra. Sarina a tende ku e por spar 15% òf mas i a probechá pa kambia su seguro di outo mesora! Ámbos dama a risibí nan bale di 200 florin na gasolin. Tin 2 siman mas den e kampaña Kambia, Spar i Gana e fin di aña aki. Ku Nagico klientenan por kambia i spar 15% òf mas riba e preis averahe di seguro, ku ta representá alrededor di 200 florin pa aña riba nan seguro di outo. Bo pólisa lo ta klá den 1 dia!
Riba foto athunto, momento ku sra. Xiomara Nicolaas i sra. Sarina Bloem a bishitá Nagico Insurances na Dr. H. Fergusonweg #10 pa risibí nan premio! Masha pabien!


text:
Di Dos Guera Mundial
Di dos Guerra Mundian, (hopi biaha abrevá manera WWII of WW2), tabata un konflikto militar global durando di 1939 pa 1945, ku a involvi mayoria di e nashonan na mundu, inkliendo tur di e poder grandinan na mundu, organisá den dos partido militar opponente: e Alliadonan anto e Axsis. E tabata e guerra mas plamá na mundu, ku mas ku 100 míon persona militar mobalisá. Den un estado di "Guera Total", e partisipantenan mayor a hinka henter nan ekonomia, industia, anto kapabilidat sientifiko pa yuda e esfuerso di guera i ta kita e destinkshon entre rekurso civil i rekurso militar. Marka pa eventonan signifikante invulviendo civilnan, inluiendo e Holocaust anto e Lansamentu di Bom Atomiko Riba Hirsoshima i Nagasaki, e tabata e konflikto mas mortal den historia humano resultando den entre 50 míon pa 70 míon morto.
Kronología[editá | editá fuente]
Ta generalmente aksepta ku e Guera a kuminsá dia 1 di Spetember 1939, ora Alemania Nazi a invadi Polonia anto esei a sigui ku e deklarashonan di guera riba Alemania dor di Fransia, anto mayoria paisnan di e Emperio di Inglaterra anto e Commonwealth. Alemania kera establesé un emperio aleman grandi den Oropa. Durante 1939, te ku kumisamentu di 1941, den un serie di kampania militar anto tratado politiko, Alemania a konkistá militarmente i politikamente un gran parti di kontinente oropeo anto parti di Union Sovietiko. Inglaterra anto e nashonan di commonwealth a keda e uniko forsá mayor bringando kontra e Axis den nan kampania di desierto na Nort Afrika. anto den e ekstenso batalla di atlantiko. Na Juni 1942, e Axis Oropeo a lansa un invashon di Union Sovietika, dunando un komiensu na e fronta oost, ku lo bai bira e kaminda di guera di mas grandi ku e mundu a hera di mira, ku na e momentu aki tabata dedika kasi tur di e Axis su poder militar. Na desember 1941, E emperio di Hapon, ku durante e tempu e kaba tabata den e Di dos Guera Shino-Hapones ku China for di 1937 anto ku kera establese dominansia riba Sur Asia anto Asia Sureste, A attaka Estadonan Uni anto poseshonan oropeo den e Oceano Pasifiko, konkistando masha lihé un gran parti di e region.
E Axis su avanse a wordu pará na 1942 despues ku a gana Japon den un serie di battala maritimo anto despues ku a devasta e tropanan di e Axis Oropeo na e Segundo battala di El Almaein na Nort Afrika i e Battalla di Stalingrad na Union Sovietika. Na 1943, ku un serie di perdida Aleman na oost di oropa, e alliadonan a invadi Italia, anto e Merikanonan a haña viktoria na Oceano Pasifiko, e Axis a perde su initiativo stategiko anto a pasa ku un retirashon strategiko di tur fronta. Na 1944, e aliadonan a rekaptura Fransia, i e Union Sovietika a reklama tur du perdidanan teritorial anto a sigui ku invadi teritorio Aleman anto su aliadonan. E guera na Oropa a kaba ora Union Sovietika a kapturia Berlin, e kapital aleman ku a resultá den viktoria pa Oropa dia 8 di Mei 1945. Pa e tempu ei, e poder maritimo di Hapon a perde kontra esun merikano, anto un invashon di e islanan di Hapon dor di Merika a bira imminente. Ku a resulta ku e Bom-mentu di e siudatnan Hapones di Hiroshima i Nagasaki
Konsekuensia[editá | editá fuente]
E guerra a kaba ku viktoria total di e aliadonan riba Alemania i Japon na 1945. E segundo Guerra Mundial a laga e alimientu politika i e stuktura social di mundu drastikamente kambia. Komo Nashonan Uni a wordu establese pa preveni futuro guera i koperashon internashonal, Union Sovietika i Merka a lanta komo dos superpoder rival, ku a kuminsa e Guera Friu, ku lo dura pa e sigienta 46 aña. Durante esei e influenisa di e nashonan oropeo a baha drastikamente, anto e Dekolinisashon di Afrika i Asia a kuminsa. Mayoria pais ku su infrastuktura a wordu devasta durante e guera a kuminsa bai dilanti anto a bira hopi mas modero anto integrashon politiko a kuminsa den un esfuerso pa stabilisa relashonan.


text:
Tabata e intencion di Fundacion pa Hende Muhe den Dificultad, pa entrante 25 November 2017, tur dia lo a sali un potret den media pa cu awareness, te cu dia 10 di December.
Dia 10 di December ta Dia Internacional di Derechonan Humano, declara dia 10 di December, 1948 den e Asamblea General di Nacionnan Uni . Algo cu tur hende ta tuma “for granted”, ta cu biba trankil den bo mesun cas, tambe ta un derecho humano. Hende muhe tambe tin e derecho akinan, muchanan tin e derecho akinan, di biba sin miedo, violencia den tur sorto di forma, den nan mesun cas. E violencia contra di e ser femenino, ta birando poco poco algo cu ta manera den e proceso di birando hopi publico cu ta tuma luga
Pero lastimamente, e morto di e dos criaturanan a pone cu e Fundacion a retira den background un poco. Pero pa medio di esaki, nan kier a saca den media pa conscientisa cu menornan tambe ta bira victima di agresion y violencia entre nan mayornan.
Comunidad di Aruba mester cuminsa bira mas consciente: Mucha ta mira! Mucha ta scucha! Mucha ta sinti y biba e violencia!
Fundacion Hende Muhe den Dificultad ta conscientisa ariba violencia contra di menornan
Tabata e intencion di Fundacion pa Hende Muhe den Dificultad, pa entrante 25 November 2017, tur dia lo a sali un potret den media pa cu awareness, te cu dia 10 di December.


text:
Ekonomia Kompartí ta habri oportunidat pa organisashonnan lokal
...introdushon di e konsepto biahe basá riba eksperensia...
WILLEMSTAD- 21 di novèmber 2016 – Resientemente Ofisina di Turismo di Kòrsou (CTB) a organisá un presentashon públiko riba e tópiko:Turismo dirigí riba e eksperensia di e turista den e era di EkonomiaKompartí. E idea tras di e inisiativa aki ta pa yuda tantu personanan komo organisashonnan ku ta aktivo den e industria di turismo pa por komprondé e konseptonan nobo aki mihó, rekonosé e retonan i oportunidatnan ku e konseptonan aki ta krea. Biahe basá riba eksperensia i Ekonomia Kompartí tur dos ta tópikonan di aktualidat den e sektor di biahe i turismo awendia. E kresementu rápido di kompanianan manera Airbnb i Uber ta keda konstantemente raportá dor di ekspertonan di turismo i prensa internashonal.
Durante di e presentashon públiko e partisipantenan a haña un mihó komprondementu di entre otro: e relashon entre e konsepto Ekonomia Kompartí i kon pa enkurashá biahe basá riba eksperensia, kon pa atraé turistanan hasiendo uso di eksperensianan lokal nobo, e kriteria primordial ku un destinashon mester kumpli kuné pa por ta eksitoso riba e tereno di biahe ku énfasis riba eksperensia, desaroyo di produkto i merkadeo i ehèmpelnan di kompanianan den sektor di turismo ku ya kaba ta respondé na e oportunidatnan ku Ekonomia Kompartí ta brinda. Banda di e presentashon públiko a organisá tambe un workshop di 3 dia kaminda e énfasis tabata dirigí riba oportunidatnan ku Ekonomia Kompartí ta ofresé pa Kòrsou i tambe e oportunidatnan nobo den e mundu di eksperensia di biahe riba nivel lokal. E resultado di e workshop aki tabata ku 5 atrakshon a palabrá ku nan lo kontinuá pa krea nan eksperensia outéntiko propio pa asina por brinda esaki na futuro bishitantenan i krea un eksperensia memorabel di e produkto. CTB lo duna sosten na e 5 atrakshonnan aki.
Tantu e presentashon públiko komo e workshop a keda guia pa sra. Judy Karwacki di Small Planet Consulting. Sra. Karwacki ta un eksperto riba tereno di turismo i biahe ku mas di 30 aña di eksperensia riba tereno di retail travel, edukashon, maneho i konsulta. E tin eksperensia ekstenso den region di Latino Amérika i Karibe kaminda e la traha ku mas di 20 destinashon i pa mas ku 25 aña.


text:
Huidige artikelen
donderdag 30 november 2017 - Diabierna awo e seccion di servicio di caha y servicio di registracion di auto lo cera mas trempan atardi
Tanto na Camacuri como na e oficinanan di gobierno den districto
ORANJESTAD – Departamento di Impuesto ta informa cu diabierna dia 1 di december 2017, e seccion di servicio di caha y servicio di registracion di auto lo cera mas trempan debi na un reunion pa e personal.
E servicio di caha y servicio di registracion di auto na oficina principal na Camacuri lo ta habri non-stop te 2’or atardi. Na e oficinanan di gobierno na Savaneta, Sta. Cruz, MFA Paradera y MFA Noord, lo duna servicio di caha non-stop te 1:30 atardi. Despues di e orarionan menciona, no ta posibel pa haci pago y/of registra auto of entrega plach’i number.
E seccion di Servicio na Cliente na Camacuri si lo ta habri conforme e orario di custumber.
Departamento di Impuesto ta pidi su clientenan pa tuma nota di e cambio di orario menciona pa evita cualkier inconveniencia.
Gerencia di Departamento di Impuesto
30 di november 2017


text:
Focus
YouVersion
Miyones di persona ta usa e app pa beibel aki pa hasi e Palabra di Dios parti di nan bida diario.
Guia diario pa lektura bíbliko 2018 Ku Bukinan Deuterokanoniko 1.61 MB 306 downloads...
Guia diario pa lektura bíbliko 2018 1.60 MB 129 downloads...
Guia diario pa lektura bíbliko 2017 1.54 MB 3652 downloads...
Guia diario pa lektura bíbliko 2017 Ku Bukinan Deuterokanoniko 1.54 MB 174 downloads...
Guia diario pa lektura bíbliko 2016 Ku Bukinan Deuterokanoniko 162.21 KB 106 downloads...
Guia diario pa lektura bíbliko 2016 159.13 KB 145 downloads...
Tokante Nos
Sosiedat Antiano di Beibel
Sosiedat Antiano di Beibel (SAB) ku tin su sede i sala di benta na Gaitoweg 3, ta un organisashon kristian, interkonfeshonal. E ta un fundashon non-profit, ku ta dediká su mes na distribushon efektivo di Palabra di Dios. Huntu ku SAB tin 144 Sosiedatnan di Beibel mas ront mundu, ku ta uní nan mes den un fraternidat mundial, ku ta karga e nòmber di United Bible Societies. Tur tin komo mishon logra un distribushon mas amplio i efikas di Palabra di Dios, i yuda hende interaktuá ku Palabra di Dios. SAB ta karga responsabilidat di sirbi e 6 islanan di Karibe Ulandes, esta Aruba Bonaire, St. Maarten, Saba i St. Eustatius, i Curaçao.


text:
Kralendijk : SKAL ta kontinuá ku aktividatnan segun su kalènder kultural. Anochi ku Luna Yen, un inisiativa ku a nase den pasado for di algun siudadano ku gran pashon pa nos idioma papiamentu. Manera ta konosí kaba ku SKAL ta keda pone énfasis riba e meta kual ta pa stimulá otro pa skirbi, deklamá, konta un storia, kanta i presentá un òf mas obra kòrtiku na papiamentu durante e aktividat. SKAL su tarea ta pa yuda stimulá i purba mantené e aktividat di Anochi ku Luna Yen den su forma di orígen mas tantu ku ta posibel i ta invitá bo pa bini ku bo obra pa presentá. No neglishá bo kapasidat i bin demostrá ku bo por. Nos ta respetá tur obra. Naturalmente ku eksepshon di palabranan bulgar, polítika, problemanan personal i tur loke nan ku no ta kuadra ku nos aktividat.
Manera semper, ta kompletamente liber si bo ke trese algu di boka dushi pa kompartí ku otro bishitante nan i un súplika pa tur hende bini ku nan propio stul. SKAL su gratitut di por mira bèk esnan ku a prinsipiá e aktividat aki. Anochi ku Luna Yen ta un aktividat sosial di pueblo i pa pueblo, pues tur hende ta keda kòrdialmente bon biní.
E Luna Yen aki nos ta di bishita na Playa Pabou serka Jennefer Martes. e anochi aki lo bai tin un bista amplio di e tema HISTORIA dje Kapitan di Playa Pabou di ‘n Piskadó Boneriano.
“ Riba Stupi di ‘n Kapitan” Felis ta e Laman i Felis ta e bientu ku ta kontra deseo di Amor,
Ser nan di bida, Lo pega ku Laman, Ser nan di Bida, Lo pega ku Bientu, Meskos ku mi a santifiká, tur ser nan di bida, Asina tambe nan tur, Lo santifiká Laman i Bientu. Esaki ta pa kreashon i motivashon artístiko pa nos hóbennan por sigui ku e ehèmpelnan di su karera artístiko.
SKAL kier a avisá tur bishitante nan di Luna yen di bisindario Playa por bai dirèkt na e sitio di aktividat na Playa Pabou.
Sitio; Playa Pabou, Kant’i Awa
Adrès; Kaya Playa ‘i Lechi # 40
Fecha: Djaluna, 07 – 08 – 2017
Orario: 19:00 – 21:00 or
Transporte: Grátis pa esnan ku no tin propio medio di transporte.
Bus ta Sali for di Rincon 6.or di atardi i sigui pa tras di Montana i derekshon pa nos yega e sitio di aktividat na Playa Pabou serka Jennefer Martes. Un súplika ta bai na personanan ku no tin nan propio transporte pa avisá na tempu na SKAL.
Por tuma kontakto ku kolaboradónan:
· Sr. Ubaldo Anthony – 7174935
· Yefrou Yoi Helmeyer-Mersera - 5166560
· Sr. Orlando Francisca – 7862131 òf 7962131
· Sra. Anneth Sumpter - 5650947
· SKAL 7175330 ext. 344


text:
Fin di siman tabatin apertura di barberia Bon-Hair di e propietario Rosieis Maury Molina, mihó konosí komo Negra, den Lourdes Shopping Mall, parti ariba. Negra tabata traha na Barberia Antiana dilanti Jong Bonaire te ku último. E idea tras di su negoshi ta pa e por
kana su propio rumbo i por tin mas variashon pa su klientenan. Riba e foto Negra sirbiendo su promé kliente den su barberia nobo.
Apertura Barberia Bon-Hair
Fin di siman tabatin apertura di barberia Bon-Hair di e propietario Rosieis Maury Molina, mihó konosí komo Negra, den Lourdes Shopping Mall, parti ariba. Negra tabata traha na Barberia Antiana dilanti Jong Bonaire te ku último. E idea tras di su negoshi ta pa e por


text:
ORANJESTAD (AAN): Diaranzon mainta miembronan anti droga a drenta un cas den Kamerling Onnestraat. E ta un accion cu e Departamento di Droga a haci hunto cu esnan di K-9 cu tambe a bay pa duna un man. A haci un detencion na e adres y tuma un auto den beslag.
Ministerio Publico y Huez Comisario tambe tabata na altura di e accion cu a tuma lugar. Esun aki tabata mainta trempan pero den marduga tambe tabata tin otro accionnan cu tin di haber cu otro caso. Esaki ta e fotonan di e accion.
Mainta na Kamerling Onnestraat tambe a drenta informacion cu a scucha dos tiro na e adres menciona unda e accion anti droga a tuma lugar. Asina cu e informacion a drenta a drenta un otro yamada pa cancela. Ora cu reporteronan a yega na e adres a bin topa cu e departamento di droga haciendo nan investigacion.


text:
ORANJESTAD (AAN): Den un di e reunionnan cu Parlamento a tene e siman aki a trata e raport di WODC cu ta uno masha importante, pasobra na momento cu e Gobierno nobo a sinta, a worde acerca door di Hulanda cu tabata preocupa. Preocupa pasobra pa basta tempo caba nan tabata trata di convence Gabinete Oduber pa haci investigacion rond di diferente tema cu a lanta pregunta serio riba integridad di Gobernantenan di Gabinete Oduber y a lanta hopi pregunta rond di procesonan encamina, proyectonan ehecuta pa favorece amigo di gobernantenan, etc.
Prome Minister Mike Eman entrevista riba esaki, a bisa cu loke a sosode den e periodo menciona, a crea un ambiente di masha hopi desconfianza, pa corupcion y fraude cu por a tuma luga durante e periodo di Gabinete Oduber. “E tabata hopi evidente caminda Prome Minister di e tempo ey tabata tin tur su diestres rumannan nombra den Gobierno, tin di nan tabata tin contractonan miyonario pa haci trabaonan, cu por a worde haci door di otronan.
Tabata tin otro Minister cu tur su edificionan tabata worde gehuur cerca su ruman, caminda nos ta papia cu na huur so Gobierno tabata gasta 20 miyon Florin pa aña. Tin otro caso caminda e mesun Minister di Husticia tabata duna su ruman miyones di Florin na casonan di Abogado, comosifuera no tabata tin otro Bufete di Abogado na Aruba. Asina tabata tin caso di Namdar, esun di Lotto cu awe ta den investigación.
Pues hopi pregunta riba integridad di tur e Ministernan cu a conduci na un rapport,” Eman a bisa. Eman a splica cu e no tin ningún problema cu e petición pa traha un rapport.
Hasta den pasado rapportnan a worde traha riba AVP, y semper a coopera, inclusive ora cu e casonan a bay Corte, caminda e personanan a sali liber. E mandatario ta kere cu tur gobernante mester por pone su mes na tipo di escrutinio asina.
Pero a constata for di e fraccion MEP cu nan no ta habri pa tipo di investigacionnan asina. Eman ta bisa cu tempo cu e tabata den oposicion, pa duda cu tabatin den e proceso hiba door di Ministerio Publico, caminda ta kere cu nan tabata bou di presion fuerte, a bisa pa laga husticia cana su caminda, ya cu solamente den un veredicto final di un Hues por demostra inocencia. Y si cosnan robez a sosode, lo tin condena.
Den e casonan di gobernacion di Oduber tabatin diferente temanan preocupante cu a sosode e tempo ey, di cual algun di nan ta den man di Ministerio Publico. Basa riba loke a investiga, ta aparece den e rapport tambe comentarionan general riba gobernacion y procesonan pa decisionnan worde tuma los for di influencia.
Ta sugerí cambionan den otorgamento di vergunningnan, den tumamento di decision, destaho publico, tur pa reenforsa e institutonan y haci nan mas independiente. Gobierno, Eman a bisa, tin un lista largo pa presenta na Parlamento di cambionan cu a introduci caminda a cuminsa duna e función di mandatario y parlamentario integridad back.
Un di e ehempelnan aki ta e sistema di “overbruggingstoelage” cu a worde cambia. Pero tambe a menciona e “versoberingswet” caminda a cambia e condicionnan pa haya pensioen; no por “cash in” vakantie no tuma. Pues e propio Prome Minister por a cuminsa cobra su pensioen, banda di su salario, na momento cu el a haci 50 aña. Pero cu e versoberingswet, a cambia esaki pa awo y futuro.
Pues cambionan fundamental, caminda integridad y sirbi país ta bion na prome luga. Premier Eman ta kere cu e salario di Minister ta suficiente pa hiba un vida bon, y no mester un pensioen na banda, combina cu tur e otro beneficionan.
“Nos a demostra e comunidad, duna un señal cla, cu esaki pa nos ta importante. Haci sacrificio pa comunidad sa cu e mensahe cla cu nan a manda na september 2009, pa un gobernante honesto, cu no a bin pa duna trabao una diestres ruman, beneficio di rumannan, ta pertenece na pasado.
Tur e tipo di cosnan aki cu a sosode den pasado ta pone un mancha riba integridad di gobierno, pero tambe calidad di gobernación. E mandatario a señala cu Gobierno awor ta scucha institutonan, cu ta manda conseho, di kico mester worde haci. Pero tambe a yena tur e vacaturanan cu tabata existi den Ministerio Publico pa nan por funciona debidamente.
Hopi instituto cu durante ocho aña no a funciona, awor ta traha atrobe. E ta kere cu e “versoberingswet” a hunga un rol importante pa demostra cu servicio publico ta para na prome luga.
E rapport di WODC, según Premier Eman tas plica, ta enfoca riba e incidentenan cu a tuma luga durante e gobernación anterior, caminda prácticamente tur e ex Ministernan tin un lista largo di decisionnan tuma cu ta worde cuestiona. El a finalisa bisando cu tin basta ley cu mester worde introduci pa reenforsa e sistema di control y logra cu tin un bon sistema y balanza.


text:
TERMINO DI USO
Como usuario, bo mag mira, copia of print e paginanan pa uso propio pero no pa uso commercial. Bao di ningun circumstancia bo no mag modifica, copia, print, proyecta, reproduci of publica cualkier informacion for di e website aki sin permiso di AWE24. Na cualkier momento AWE24 por haci cambio na e website of na e servicionan (y/of) productonan describi den e website aki sin di tin cu notifica esaki anteriormente.
Pa manda sugerencia of critica, email:
Encuanto e seccion Boletin Di Tempo, tur informacion y datos ariba e pagina di clima y tempo ta wordo duna a base informativo. No husa e datos nan aki pa justifica desicionnan cu por resulta den daño material, fisico of cu por pone hende su bida na peliger. simPLUS Solutions no por garantisa cu e datos semper lo ta corecto y up-to-date. Metreologische Dienst Aruba ta e unico servicio cu por haci pronostico oficial tocante e clima y tempo pa pais Aruba. Semper sigui nan instruccionan.
Encuanto e seccion di Dokter y Botica na Warda, tur informacion y datos ta wordo collecta voluntariamente y pa e motibo aki no por garantisa cu e informacion presenta lo ta semper correcto.
Pa cualkier remarka ariba e seccion Boletin Di Tempo of Dokter y Botica na Warda, tuma contacto cu simPLUS Solutions na: .


text:
Amistad! Traha storia hunto
March 8, 2018
Actividadnan di Festival di Buki pa Mucha 2018 lo ta den luz di e tema di Amistad. Pa comunica e tema bon cla na tur scol y mucha ta scohe un lema cada aña. E aña aki e lema ta ‘Amistad! Traha storia hunto’. Esaki ta un tema cu por haci hopi cu ne y biblioteca ta pidi tur hende cu ta traha cu mucha pa ta creativo den duna contenido na e tema. E tema sigur ta reconocibel pa un y tur. Nos ta disfruta di amistad y nos amistadnan ta parti di nos storia. Tin ora tin problema den amistad pero nos mester amistad, realidad di bida. Pesey ta celebra amistad e aña aki.
Inspiracion pa haci algo cu e tema tin hopi y biblioteca lo duna tayer tambe na maestronan di scol basico con pa traha cu e tema aki den buki, contamento di storia y otro expresion. E ta un tema cu nos ta topa cu ne hopi den buki pa hubentud pasobra cera amistad ta algo cu bo ta siña como mucha. Amistad di berdad no conoce ningun barera.
Bukinan cu por lesa ta bukinan di plachi pa e chikitonan manera Kikker en zijn vriendjes (Max Velthuis), Balotje vindt een vriendje (Yvonne Jagtenberg) of Ventje zoekt een vriendje (Ted van Lieshout, Dieter y Ingrid Schubert) of bukinan manera Jij bent mijn vriend di Rindert Kromhout y Jan Jutte, Rosie y Moussa. Beste vrienden voor altijd (Michael de Cock y Judith Vanistendael) of Hoe maak ik een vriend di Evelien de Vlieger. Corda cu na biblioteca tin hopi buki na Papiamento.
Pa mucha mas grandi te 12 aña Anke Kranendonk a skirbi Lynn 2.0 y Anna Woltz a skirbi Evi, Nick en ik y Harm de Jonge tin un buki titula De geschiedenis van een vriendschap. Parti di e tema ta e amistad entre hende y bestia. Ehempelnan ta e clasico y ganador di premio Jody en het hertejong (Marjorie Kinnan Rawlings) of mas recien Toen kwam Sam (Edward van de Vendel).
Na Aruba ta sigui e tema cu Stichting CPNB na Hulanda ta stipula pero ta dune un toke crioyo y ta invita autor y ilustrador di region Caribe y otro parti di mundo. Biblioteca tin hopi buki pa mucha cu e tema di ‘Amistad’ na Papiamento, Ingles, Spaño y Hulandes. Nos ta invita mayor y educadornan pa pasa wak e coleccion di biblioteca hubenil of tuma contacto cu Mediateca Escolar. Biblioteca Nacional Aruba ta tene un y tur na haltura di e desaroyonan den organisacion di e festival grandi.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Minister Plenipotenciario Guillfred Besaril a hasi bishita di trabao, hunto cu Roy Hart di Cas di Aruba cerca e ehecutivo nan di Wageningen University ” Research.
E Prof. dr. Rector, Arthur Mol hunto su colega nan Ria Hulsman, Manager Latin America ” Caribe, dr. Bert Lotz, Estaban Baeza Romero PhD y dr. Lawrence Jones Walters a honra Minister Besaril cu su bishita. Minister a duna un splicacion na e ehecutivo nan cu Gobierno di Aruba su vision ta bai crea mas pilar economico y e sector primario sigur ta hopi importante pa Aruba. Mirando cu Aruba ta ricibi tanto cu avion y barco mas cu 2 miyon turista pa aña y e poblacion ta conta di 120.000 habitante cu akinan tin oportunidad. Cu e situacion cu a surgi pa importa berdura y fruta pa Aruba, a yega e momento cu Aruba mester bai produci mas y importa menos.
Haciendo esaki lo crea un pilar economico nobo y trabao pa hopi Arubano den diferente nivel den e sector aki, y esei ta e meta di gobierno. Durante e reunion tabata tin diferente presentacion duna door di experto nan di Universidad di Wageningen riba e.o “Green House, y tambe con pa proteha naturalesa na Aruba. E rector, Sr. Mol a splica cu Wageningen ta dispuesto di brinda su servicio pa sostene Aruba logra su meta nan. Cu e reunion aki Minister Plenipotenciario Guillfred Besaril a pone un base pa prepara pa pronto bai tin un otro reunion caminda minister di Sector Primario Chris Romero lo bai bin Hulanda cu un delegacion pa asina sigui profundisa mas riba e tema aki.


text:
KRALENDIJK — Djarason miembronan di Pasadia Villa Antonia a organisá un aktividat i a eligí mama i mama talento di e pasadia. E aktividat a tuma lugá Sentro Profesor Alejandro Saleh na Nort Saliña. Un kantidat di persona tabata presente pa asina gosa di e momentu, loke tabata e kaso tambe. Aparte di a eligí mama i mama talento di Pasadia Villa Antonia, e mainta tabatin baliamentu tambe. Tur presente a gosa di e aktividat, huntu ku e guianan di e programa, den un dushi ambiente. Mama Talento a resultá Minquelina ‘Lienchi’ Martinus i Mama Villa Antonia Pascualita ‘Lita’ Thomas. Despues di e parti aki mama di Pasadia Villa Antonia a entregá tur mama presente un regalo.
Pascualita Thomas Mama Villa Antonia
1 of 12


text:
Gilbert Doran – MFK: Minister Alcala-Walle (PAR) ke STOP studiamentu den region usando e preteksto ku ta reorganisando
Pa medio di e komunikado aki, mi ke a enfatisá riba e importansia ku gobiernu di Kòrsou tin ku kontinuá brindando posibilidat pa hóbennan ku ke sigui nan estudio den region por hasi esaki.
Pa hasi un komparashon entre studia na Hulanda i studia den region, ta prueba ku sifranan konkreto ku apénas 50% di studiantenan ku a bai studia na Hulanda ta finalisá nan estudio ku éksito, miéntras ku 80% di studiantenan ku bai studia den region ta terminá nan estudio ku éksito.
Aktualmente tin 418 studiante ku ta studiando den region i e repartishon ta lo siguiente: na Merka ta studiando 66%, na Costa Rica ta studiando 12%, na Trinidat & Tobago, Jamaica, Colombia, México, Puerto Rico i Argentina e sobra 22% di e 418 studiantenan.
Segun Minister Alcala-Walle su deklarashon nan duna riba e tema aki i ku resientemente a hasi un biahe pa Boston, e ta konkluí ku studia den region ta demasiado karu pa e studiante òf SSC por kubri esaki, en todo kaso si hasi bishita na e universidatnan di mas karu na Merka porta bèrdat esaki por ta e kaso. Pero gran mayoria di studiantenan ta studiando na siudatnan merikano mas serkano ku un nivel haltu di edukashon i ku ta brinda “scholarship programs” rondó di deporte ku por ehèmpel Hulanda nunka no a desaroyá apart di nan A-status pa atletanan profeshonal, ku ta hopi mas barata ku loke minister Alcala-Walle porta ta usando komo preteksto pa bisa ku region su estudio ta mas karu.
Segun Minister Alcala-Walle, studiantenan den region mester paga hopi sèn bek. Pero e Minister tin ku splika ta dikon mayoria di studiante ku ta bai Hulanda no ta regresá fásil bek Kòrsou, esaki ta pa motibu ku oranan terminá nan estudio ku un edat di entre 21 pa 23 aña, nan tin un debe na DUO i/òf SSC pa un montante di alrededor di 200 mil Euro, kual ta igual na un suma di un hipotek pa awe nan por kumpra/konstruí un kas, i mayoria biaha pa bin bek Kòrsou pa bin gana florin pa paga EURO bek e profeshonal ta opta pa keda Hulanda/Europa gana Euro pa paga su fiansa di estudio bek. Sin realisá ku pa ora e kaba, e eskoho aki ya a marka destino di su bida pa semper na Hulanda/Europa dunando Kòrsou tiki garantia ku nos mihó serebronan ta bolbe bek kas, promoviendo Brain Drain na lugá di Brain Gain.
Ta fresku den nos memoria ku sra. Alcala-Walle mes a lanta un fundashon priva ora ya su organisashon polítiko no a logra dun’e un puesto den funshon aktivo i a disidí pa e meta prinsipal ta pa yuda studiantenan ku nan debe na DUO i wak kon pa suavisá esaki pa asina nan por konstruí un futuro, pero awor komo titular di enseñansa, sra. Alcala-Walle a bòltu 180 grado. Ta bin aserka ku den region e studiante por praktiká su deporte faborito òf arte i hasiendo esaki ku éksito, ku ta kontribuí na un rebaho riba su gastunan di estudio danki na “scholarship programs” den praktikamente tur ramo di deporte ku mundu konosé. Nos no por komprondé kua ta e motibunan real pakiko Minister Alcala-Walle ta trata di tur forma di perhudiká nos hóbennan ku kier studia den region.
Mirando ku no mas ku e siman aki Minister Alcala-Walle mester a hala aden e prohibishon ku e mes a imponé riba e kolegio DiBo, debí ku na momentu ku Alcala-Walle a imponé e prohibishon aki e no a hasi su hùiswèrk komo debe ser i despues ku gerensia di DiBo a mustr’e ku su desishon ta unu inkorekto, Alcala-Walle a hañ’e obligá ta hala aden su desishon deskabeyá i sin un base legal.
Nos tin duda fuerte ku den e tema di studiamentu den region Minister Alcala-Walle ta aktuando di mesun forma deskabeyá manera a atendé e proseso di DiBO. I esaki ta pone nos yega na e konklushon ku Minister Alcala-Walle kier sera portanan den region pa nos studiantenan i kontinuá ku un maneho “Sin Pia ni Kabes” ku ta perhudikando nos hóbennan i e resultado eksitoso ku tur mayor ke pa nan yu tin.
Na nòmber di frakshon di MFK,
Gilbert Doran
Parlamentario Frakshon di MFK
Kòrsou, 8 di aprel 2018


text:
Lotto pa deporte si por mustra e crecememto di placa pa deporte cu e ta duna. P’esey ta importante pa e otronan wak Lotto como ehempel segun minister Alex Schwengle.
E placa pa deporte a keda garantisa. E omzet ta miho cu nunca, pero a yega na un limite y pesey ta bin cu un producto nobo, pa crea mas placa pa deporte. Minister Schwengle por demostra nan bukinan, na cualke momento, cu nan proceso ta bay transparente.
Segun Minister Schwengle, CBN no ta un banco, pero nan ta print placa pa gobierno Canades, pa mas di un siglo caba. Dus nan tin un credibiliad haoltismo. Nan no ta print placa so, pero nan ta print diferente documento pa Merca tambe. Nan ta print rijbewijs tambe; nan ta den e negoshi di loteria pa hopi aña caba y nan ta wordo controla door di instancianan internacional, contra di labamento di placa. Nan ta gosa di un credibilidad masha halto mes.
Na final di 2009, e credibilidad di Lotto no tabata nada bon, pa ta honesto segun minister Schwengle. No tabata tin forsa ni pa paga premio, e credibilidad no tabata nada bon. Si nan ta contento cu e deal cu CBN, pero nan ta lamenta cu nan mester a entrega un tiki mas di nan omzet. Pero aworaki Lotto ta un compania bon para, nan ta bon para y nan ta cumpli cu tur regla hasta internacional, gosando di un bon credibilidad. Si tin e manera nan lo sigui crece.
Por ultimo Minister Alex Schwengle, a bisa di ta orguyoso di a wak Lotto crece den e ultimo temponan y e ta sigur cu e lo ta sigui di ta exitoso den futuro.


text:
E dianan 2 pa 4 di Februari ultimo, tres hues den e deporte di artistic swimming(antes yama landamento sincronisa) a biaha pa Republica Dominicana unda nan a sigui un seminario pa asina mantene nan status como un FINA Judge, esaki pa e federacion mundial di natacion. Cada 4 aña tur FINA judge mester sigui un seminario y hasi examen pa asina mantene nan status como un hues pa FINA. Semper tin cambionan di regla etc. despues di un aña Olimpico y aki ta unda ta splica tur esakinan.
Cuater aña pasa Aruba a host e seminario aki lamentablemente e biaha aki mester a bai Santo Domingo. Pa Aruba a participa e hueznan Stella Leslie, Yvette Morales y Esther Hoevertsz. Na e seminario aki a participa alrededor di 30 FINA huez, mientras e ta un obligacion debi cu tur huez di FINA mundialmente mester hasi esaki, e cantidad ta yega na 200 FINA huez. Mester bisa cu Stella Leslie y Esther Hoevertsz ta huez A cual ta esun mas halto mientras Yvette Moralesta un huez G. Remarcabel ta cu Aruba tin mas huez G y nan tur lo mester hasi nan “scholing y examen” e aña aki ainda pa mantene nan status como FINA Judge.
Un danki sigur na Lotto, e Loteria di Aruba pa medio di Stichting Sportsubsidie Aruba cu a subsidia e biahe di e tres hueznan di Artistic Swimming di Aruba pa sigui e seminario di FINA Judge na Republica Dominicana.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.
Tres huez di artistic swimming a sigui seminario di FINA Judge
E dianan 2 pa 4 di Februari ultimo, tres hues den e deporte di artistic swimming(antes yama landamento sincronisa) a biaha pa Republica Dominicana unda nan a sigui un seminario pa asina mantene nan status como un FINA Judge, esaki pa e federacion mundial di natacion. Cada 4 aña tur FINA judge mester sigui un seminario y hasi examen pa asina mantene nan status como un hues pa FINA. Semper tin cambionan di regla etc. despues di un aña Olimpico y aki ta unda ta splica tur esakinan.


text:
Momento impresionante na Pos Chikito Diadomingo mainta
Pabao y Pariba a conecta cu otro ORANJESTAD (AAN): E tabata un momento ora cu “Pabao” a conecta cu “Pariba”. Como parti di proyecto ‘Green...
Dos ruman deteni despues di bringamento y hincamento pafo di Molen
ORANJESTAD(AAN):---Dos ruman homber di fam St J di Boroncana a keda deteni pafo di Molen diadomingo marduga pasa di 5or. Polisnan tabata vigilando e...
Gobierno kier muda “nightlife” bek pa Oranjestad
Entrante 1 di November 2016 lo bay tin maneho nobo riba horario na Palm Beach ORANJESTAD (AAN): Dia 1 di November tin un maneho nobo...
Polis a bay Lekker pa homber arma
ORANJESTAD (AAN): Diadomingo den oranan hopi laat di marduga Polis a bay cu urgencia den direccion di Lekker Bar Restaurant na Noord. A drenta...
Prome Minister a menciona cu Yvonne Lacle, di Paradera, como e siguiente Gobernador Interino...
Na apertura di MFA Paradera, ‘Cas di Mito’ ORANJESTAD (AAN): E ambiente na Paradera, diahuebs ultimo, dia di apertura di MFA Paradera 'Cas di Mito'...
Arma descubri den auto na Monserat
ORANJESTAD (AAN): Durante control tene diabierna ultimo relaciona cu trafico, patruya Noord anochi a para e vehiculo A-8716 altura di un cas situa na...
Minister Dowers ta satisfecho cu listramento preventivo a bay hopi bon
Weekend ORANJESTAD(AAN): Minister di Husticia, Arthur Dowers tabata hunto cu Cuerpo Policial durante Preventief Fouilleren. Esaki tabata e di dos dia cu ta tumando luga....
Test di alcohol a sali malo pa chofer di Party Bus
ORANJESTAD (AAN): Diasabra marduga, un trip riba un Party Bus a termina, pa motibo di comportacion di e chauffeur y un pasahero. E chauffeur...
Aruba no ta haya trato husto for di Hulanda tocante refinanciamento di debe
Segun mr. Andin Bikker: ORANJESTAD (AAN) – Fraccion di Partido Democracia Real lidera pa Parlamentario mr. Andin Bikker, den conferencia semanal a trata e hecho...
Suplica na famianan pa bay check keldernan den Santana Catolico na Zeewijk
Por duna un man ORANJESTAD(AAN): Aña 2010, tabata tin un calculacion cu tabata tin mas cu 10 mil difunto den e santana Catolico di Zeewijk....


text:
Kon mi por editá un artíkulo? [ editá fuente ] Wikipedia ta un 'wiki'. Esei ta nifiká ku kualke hende por editá e kontenido di un artíkulo ku no ta protehá, i por laga kambionan na e artíkulo sali riba e página mes ora.
Pa
editá un artíkulo den Wikipedia ta fásil. Simplemente klek riba "edit" ariba pa editá henter e artíkulo, òf na man drechi di e sekshon pa editá e sekshon so. Tur dos opshon ta habri un página nobo unda bo por editá e kontenido di e artíkulo. Mas abou den e página bo ta haña algu ku yama "Summary" (resúmen). Einan ta skirbi den breve, preferibel ku algun palabra so, kiko e artíkulo ta trata. E resúmen aki ta opshonal.
Despues ku bo kaba di editá e artíkulo, bo por warda tur kambio, mira kon e artíkulo lo parse despues, òf mira kiko a kambia. Esaki ta ku e botonnan
Save page, Show preview i Show changes, respektivamente. Si bo klek "Show preview" i bo ta kontentu ku loke bo a kambia, bo por klek "Save page". Si bo no ta kontentu i bo ke kanselá tur kambio, bo por sali via Cancel.
Si ta algu chikitu bo ta kambiando, bo por selekshoná
"This is a minor edit". Esaki por ta pa ora bo ta kambia algun eror gramatikal òf den ortografia.
Riba e página kaminda bo por editá artíkulo, tin un sèt di boton ku ta yuda bo kambia e aparensia di e teksto òf agregá mas kos.
Di man robes pa drechi, e botonnan aki ta:
hasi un palabra
vèt hasi un palabra
italiko buta un link interno (link den Wikipedia mes)
Papiamentu Wikpedia buta un link eksterno (link pafo di Wikipedia)
Curaçao.com buta un imágen
buta un zonido
buta fórmula matemátiko
1
−
e
2
{\displaystyle {\sqrt {1-e^{2}}}}
ignorá e areglamentu (formatting) di Wikipedia
buta bo firma, fecha i ora > --
Ghettocash 15:54, 5 March 2006 (UTC) buta un liña horizontal
Resultado di loke bo ta tek
Loke ku bo ta tek
Kuminsá bo sekshonnan asin'aki:
Sekshon nobo
Subsekshon
Sub-subsekshon
Kuminsá ku un di dos nivel di
heading ( ==); no usa promé nivel di heading (=). No bula nivel (por ehèmpel, di dos nivel siguí pa di kuater nivel).
==Sekshon nobo==
===Subsekshon===
====Sub-subsekshon====
Si bo kuminsá skibi riba un liña nobo e no tin niun efekto riba e lay-out.
Kemen bo por sigui skibi normal.
Pero si bo bula un liña, anto kuminsá skibi e ora ei bo ta kuminsá párafo nobo.
Si bo kuminsá
skibi riba un liña nobo
e no tin niun efekto riba e layout.
Kemen bo por sigui skibi normal.
Pero si bo bula un liña, anto kuminsá
skibi e ora ei bo ta kuminsá párafo nobo.
Bo por kibra un liña
sin kuminsá un párafo nobo.
Ora bo skibi   bo ta kibra e liña anto kuminsá riba un liña nobo.
Por fabor no uz'é hopi, anto uz'é ku kuidou.
Bo por kibra un liña
sin kuminsa un párafo nobo.
Ta fasil pa traha un lista:
Kuminsa tur liña nobo ku un strea.
Mas strea ta nifika un nivel mas abou.
Si bo kuminsa skibi riba un
liña nobo, esei ta nifika ku e lista a kaba.
Un liña nobo ta kuminsa un lista nobo.
* Ta fasil pa traha un lista:
** Kuminsa tur liña nobo ku un strea.
*** Mas strea ta nifika un nivel mas abou.
**** Si bo kuminsa skibi riba un
liña nobo, esei ta nifika ku e lista a kaba.
* Un liña nobo ta kuminsa un lista nobo.
Lista numera tambe ta bon
organisá
fasil pa lesa
hopi fasil
# Lista numera tambe ta bon
## organisá
## fasil pa lesa
### hopi fasil
Lista di definishon
lista ku definishon
opheto
definishon di e opheto
un otro opheto
un otro definishon di e otro opheto
Kuminsa ku un punto i kòma. Siguintemente bo ta skibi e opheto i despues dos punto sigui pa e definishon
; Lista di definishon : lista ku definishon
; opheto : definishon di e opheto
; un otro opheto
: un otro definishon di e otro opheto
Bo por traha un lista mesklá tambe
i hinke den otro
asina'ki
mi por meskla e lista di definishon tambe?
si!
kon?
mesun fasil ku bo por konta
* Bo por traha un lista mesklá tambe
*# i hinke den otro
*#* asina'ki
*#*; mi por meskla e lista di definishon tambe?
*#*: si!
*#*; kon?
*#*: mesun fasil ku bo por konta
*#*:* 1
*#*:* 2
*#*:* 3
Dos punto ta buta e liña bai aden.
Un liña nobo ta kuminsa un paragraf nobo.
: Dos punto ta buta e liña bai aden.
Un liña nobo ta kuminsa un paragraf nobo.
Ora mester separa un pida teksto
E komando di
blockquote ta manda e
teksto mei mei, tambe e ta laga e margin rèks
i e margin links bai aden.
Esaki ta útil ora bo ke sita bida teksto.

E komando di '''blockquote''' ta manda e
teksto mei mei, tambe e ta laga e margin rèks
i e margin links bai aden.

(Wak e fórmula na rèks):
Eskaki ta útil pa:
buta teksto areglá kaba;
deskripshonnan algoritmiko;
kódigo fuente di programa;
arte di ASCII; strukturanan di kímiko; ATVERTENSIA: Si bo hasié hanchu, bo ta forsa henter e página pa bira hanchu anto hasié mas difísil pa lesa. Espesialmente pa hende ku resolushon abou. Nunka no kuminsá un liña normal ku un espasio dilanti.
SI un liña ta kuminsá ku un espasio ANTO
e ora ei e ta
wòrdu areglá
mané ba tek e.
Teksto mei mei
Teksto mei mei


text:
E methodo di Faber aki tin 5 differente fase of serie; My First Piano Adventure, The Primer Level, Piano Adventures, Accelerated Piano Adventures y Adult Piano Adventures.
Scribí pa muchanan di 5 pa 6 aña, My First Piano Adventure ta consisti di Lesson Book A, B y C cu ta obtenibel cu CD. Tambe My First Piano Adventure tin su Writing Book y Christmas Book A, B y C cu ta correlashona cu su Lesson Book.
The Primer Level ta introduci e teclanan di piano, notanan, e principio di notashon musical y principionan di technica pa toca piano.Den e fase aki tin disponbel su Lesson Book, Theory-, Performance-, Technique & Artistry-, Sightreading-, Gold Star Performance-, Popular Repertoire- y Christmas Book. Tambe e serie aki ta ofrece su Teacher Guide cu ta inclui un DVD.
CD cu ta obtenibel separá ta pa su Lesson Book y su Popular Repertoire Book. Tambe MIDI files tin obtenibel pa su Popular Repertoire Book.
Background Accompaniments tin disponibel tambe como MIDI files pa su Lesson Book, Performance Book y su Technique & Artistry Book.
E set di buki central di Piano Adventures ta consisti di 7 buki cu ta core di 1, 2A, 2B, 3A , 3B, 4 y 5. Piano Adventures Book tin disponibel su Lesson Book, Theory-, Performance-, Technique & Artistry-, Sightreading-, Gold Star Performance-, Popular Repertoire- y su Christmas Book.
CD pa Piano Adventures tin disponibel pa su Lesson Book y Popular Repertoire Book. Popular Repertoire tin MIDI files disponibel tambe.
Backgound Accompaniments tin disponibel como MIDI files pa su Lesson Book, Performance Book y su Technique & Artistry Book.
Combinando Primer Level y Piano Adventures level 1 den un solo buki tin compila e Accelerated Piano Adventures Book 1. Combinando Piano Adventures level 2A y level 2B tin compila e Accelerated Piano Adventures Book 2.
Pa Adultonan tin disponibel e Adult Piano Adventures Book su All-In-One Lesson Book 1 y su All-In-One Lesson Book 2, pa cualnan tin Christmas for All Time book 1 y 2 pa cualnan tin audio y MIDI file disponibel.


text:
Mishon
Ministerio di Tráfiko, Transporte i Planifikashon Urbano di Gobiernu di Kòrsou ta responsabel pa desaroyo duradero di tráfiko, transporte i planifikashon urbano. Den e ministerio akí e palabranan integral, sigur, i limpi ta pará sentral. E ministerio ta un organisashon den kual ta hasi uso di e mihó instrumentonan pa mantené i mehorá e kalidat di bida di tur suidadano i perkurá pa aksesibilidat optimal di Pais Kòrsou.
Mishon di e ministerio ta trata spesífikamente e siguiente puntonan:
- Konekshonnan nashonal i internashonal konfiabel
- Protekshon di nos komunidat kontra kondishonnan di klima peligroso
- Desaroyo duradero pa loke ta trata uso optimal di e espasio na Kòrsou i regla esaki pa medio di infrastruktura i bibienda adekuá
- Traha lei- i reglamentunan nashonal i internashonal i sòru pa ehekshon i supervishon di esakinan


text:
Aki ta sigui e resultado di Mens Erger Je Niet LIVE di dia 4 di Mei:
1.Selimar all stars .
2.Cana malo pasa bon .
3.Brain stormers .
4.Hot Ones.
E di dos wega.
1.Dimp ranka y duna.
2.Jolly jokers .
3.Madiki pabo .
4.The killer bees.
E fin di siman aki dia 11 di Mei ta hunga:
Jolly Peeps na geel. Banana Gang berde. AH Waw cora. Paden Pafo na preto.
Di dos wega. Hakuna Matata na geel. JunJun Racing berde. Stern Mazda cora. Y Toyota na preto.
Pa dia 12 di Mei ta hunga e prome wega. Entrenos Family na geel. Black Widow berde. Bisinja cu Storia na cora y Dice Masters preto.
E ultimo wega ta Tropicana Giants geel. Keep on Walking berde. Setar na cora y Bombers na preto.


text:
ORANJESTAD – Durante tratamento di presupuesto di e organo consultativo di Aruba (Raad van Advies) diahuebs mainta (17 mei 2018) Parlamento lo por haya claridad di e status di e asina yama ‘begrotingskamer’, y pa medio di pregunta, confirma si enberdad e begrotingskamer ta bira un hecho e aña aki caba, of cu ta sigui cu CAFT toch despues di 2018, manera cu Hulanda kier haci (pasobra nan no ta contento ainda cu e situacion financiero di pais Aruba). E hecho cu tin un suma di 160 mil florin presupuesta caba den e presupuesto di 2018, ta mustra cu cos ta ‘cla’ pa ‘cuminsa, pues parlamento mester haya claridad diahuebs riba e tema aki.
KEN TA HAYE
Tur cos ta mustra cu e conseho consultativo di Aruba (Raad van Advies) mes lo bira esun encarga cu e asina yama ‘begrotingskamer’. Sigur si tene cuenta cu riba su presupuesto tin e suma presupuesta. E begrotingskamer aki, segun palabracion cu Hulanda na 2015, tabatin cu eventualmente reemplaza e colegio di supervision financiero (CAFT) ora cu esaki yega na su fin na fin di 2018. Esey tabata e intencion pero tur cos ta mustra cu esaki no ta e caso. Esey ta haci e parti di e presupuesto di RvA asina interesante segun expertonan financiero a mustra NoticiaCla.
E BEGROTINGSKAMER
Segun palabracion entre Hulanda y Aruba na 2015, ora cu a establece CAFT e tempo ey, a acorda cu como reemplazo pa e colegio di supervision ora cu Aruba logra stabilisa su finanzas y balansa su presupuesto, un ‘begrotingskamer’ lo mester sigui haci e trabou independientemente cu awor CAFT ta haciendo. Algo cu e presidente saliente di CAFT Age Bakker a bisa tambe na su salida. Aruba a bay di acuerdo, pero nunca no a concretisa nada riba e tereno aki. E problema tabata e constelacion di e ‘camber’ aki durante e gobierno anterior. Despues di e entrada di e gobierno di gabinete Wever Croes, esaki a bira un prioridad di e gabinete aki. De hecho durante e formacion di gobierno, Wever Croes repetidamente tabata referi na e ‘camber’ aki, indicando cu un di e prioridadnan tabata e camber aki, pasobra ‘si nos mes no bin cune, Hulanda lo bin cune pa nos’. E intencion tabata pa bin cu e camber di integridad unda cu lo a traha tambe riba e begrotingskamer.
FONDO
Den e motivacion di presupuesto pa RvA, e organo ta splica cu a aumenta e post di conseho di experto cu 160 mil florin, pa cubri e trabou di un gerente cu mester haci e trabou preparatorio (kwartiermaker). Ta papia cu esaki (e camber) lo mester keda introduci den of despues di 2018. Pero ya caba den e presupuesto aki a pone e montante aki. Como tal, ta mustra cu e begrotingskamer lo bin e aña aki mes, of por lo menos inicia cu e trabou pa establece e camber aki. Tur mientras cu no tin claridad riba e status di CAFT despues di 2018.
CAFT
Hulanda mientrastanto ta confirma e siman aki ainda cu ta den combersacion cu Aruba riba e forma con lo por sigui cu e colegio di supervision financiero (CAFT) aun despues di 2018. Pues no tin intencion di stop CAFT di funciona despues di 2018, mientras cu e begrotingskamer ya tin suma presupuesta pa 2018/2019. E presupuesto ta wordo trata diahuebs mainta den Parlamento.
Source: NoticiaCla http://www.noticiacla.com/news/12749


text:
Dia 17 di Mei ta Dia Mundial di Presion Halto, cu ta un dia oficialmente registra na World Health Organisation. Presion halto ta wordo cataloga como ‘silence killer. Dr. Charlene Leslie, funcionario promocion di Salud di Ibisa, como tambe dietista, ta amplia.
A wordo constata cu tin un situacion basta alarmante unda cu den parti di presion halto tin 1 di cada 2 hende homber y un cada 3 hende muhe ta conoci cu presion halto. Esaki ta esun registra unda cu por tin hende canando rond cu no tin idea cu nan ta sufri di e malesa aki. Mescos cu colesterol, presion halto ta wordo cataloga como ‘silence killer’. Pero si e persona tin’e pa un temporada largo sigur ta cuminsa sinti e sintomanan.
E consecuencianan di e enfermedadnan aki por ta grave, segun Sra. Leslie. Ora cuminsa sinti e sintomanan, e ora e situacion ta bira critico caba. Un presion halto, tur hende por tin e presion halto den forma ocasional. Pero despues e ta normalisa. E problema ta bin ora e presion ta keda halto, riba esaki cu ta importante pa keda midi e presion a ora bay midi’e ta den un condicion rustig cu no tin e pulso acelera paso e ora e resultado di e test ta bay mustra altera.
Na Aruba e factornan di riesgo entre otro ta e cuminda, falta di movecion of stress unda cu e edad tambe ta un factor di riesgo. siendo cu mientras mas aña tin mas chens tin pa contrae presion halto y otro enfermedad.
Banda di esey tin e factor hereditario tambe unda cu por hereda di mama of wela, e ora tin mas chance pa haya e enfermedad. Actividad fisico, alcohol , tabaco y e peso tambe ta crucial unda cu mester controla esaki depende di e haltura pa haya sa si tin sobrepeso siendo cu e categoria di hende obeso ta mas propenso na tur e malesanan aki.
E Bus di Salud, e personal ta check e ta check e cintura tambe. E problemanan ta bira mas grandi si rond di e cintura ta grandi, net esey tin mas risico pa haya malesanan na nivel abdominal.
P’esey mester por tin control riba kico nos ta come y bebe, riba e parti di sodium, salo, y e apoyo den nutricion cu fibra y fruta ta haya vitamina. Tur esakinan ta alimentonan cu ta yuda mantene e presion abou.
Por tin hende tambe cu ta mustra saludabel pero paden tin aspectonan cu no ta traha bon manera e hende cu tin colesterol halto pasobra e no ta come saludabel. Esaki ta wordo refleha den e salud y den presion halto tambe, segun Sra. Charlene Leslie, funcionario di promocion di salud y dietista na Ibisa.


text:
Category: Edukashon
Joceline Clemencia
ensenansa na Korsou ta krimen organisa kontra YDK pretu empobresa paga pa gobiernu ordena pa elite ekonomiko finansiero bai puntra Joceline Clemencia
Sindikalismo Nobo 2017
Tur Mucha Ta Sabi!
Resultadonan di pruebanan di EFO inspira pa Apartheid edukashonal: 61% ta bai Vsbo i 21 % ta risibi e privilegio di drenta den e koriente di Havo-Vwo. Joceline Clemencia a bisa “Tur Mucha Ta Sabi!”. Kada yu di hende tin un nivel haltu di inteligensia, ta boso skolnan ta den e profeshon di buska un hodementu ku futuro di yunan pretu lagando sierto mucha pasa kai den e trektu di terorismo di ensenansa. Bosnan a krea un sistema ku nunka den bo bida mas ku 25% por pasa bai pa ensenansa pre-universitario. Bosnan ta laga hende kome pan ku diabel a mansa.
100 Logro di Kapitalismo Krioyo – EFO
Niun diskushon. Niun solushon ofrese despues di dekadanan di e Apartheid pega den institutonan ku nos ta yama ensenansa i e hendenan ku ta domina e strategia pa tene skolnan di fundeshi pober pa asina tene yunan pretu pober ku e kalidat abou den nan klas pa pasa un prueba di EFO kompara ku skolnan ku ‘plaka’ ku si lo mira un futuro mas briante ku ayudo di nan skol i forsanan di kapital. E regla di oro di opreshon na Korsou i Karibe ta ku e yu pober pretu tin ku keda pober pe riku por keda blancha riku. Pa semper. Niki..
Amado Römer 30:69
For di skrituranan di liberashon Amado Romer kapitulo 30 versikulo 69: Si bo abuza di trahadonan, ninganan derechi, un salario hustu bo por spera un rebelion laboral pretu.
#30diMei69 Ong-A-Kwie
“E pueblo di Korsou a keda bou di hopi opreshon. Mi ta papia di sklabitut mental: E sintimentu ku bo no ta sirbi i ku otro hende tin ku solushona bo problemanan. E sintimentu tei ainda pasobra esaki a keda hinka den nan ananan tras di otro. Speshalmente Shell tabata bon den esei.” Presidente di CFW e sindikato ku a representa e trahadonan di WESCAR kaminda e simia di rebelion rasial-laboral di 30 di Mei 1969 a keda planta.
Wiels: Tumbando Diktaturanan Finansiero
“Mi no ta dje generashon ku tin miedu di niun hende. Nos no a lanta den e generashon ku tin miedu di shon Lio… Shon Lio no ta dios, nunka l’e ta dios tampoko. Lio Capriles mi ta retabu ofishalmente, publikamente pa un debate riba pobresa. Pa nos ban wak ken a kousa pobresa den e pais aki. Ban wak e rol dje bankonan, inklusivo bo banko…
Ban debati riba pobresa, ban debati riba ripartishon di entrada i rikesa den nos pais. Ban kompara nos pais ku otronan ku si tin un manera desente i si kon sa atende ku bankonan. Ban papia di bononan na 10,12%. Bono di gobiernu di 12%. Ban papia di interes haltu, interes abou riba buki di spar. Ban papia riba rol di bankonan, moral di bankonan, moral di bankeronan.
E tempu di poder di shon Lio a kambia. Wak kiko ta pasando ront mundu. Ainda bosnan no ta kaba di kompronde, nos ta den un otro siklo, e siklo ku nos a drenta den ta siklo di revelashon. T’e siklo di kambionan drastiko den relashonnan di poder. T’e siklo di hustisia sosial. Ai no bosnan tin wow peo bosnan ta siegu. Bosnan tin orea pero bosnan ta zurdu. Bosnan a perde tur bosnan sentidonan. Bo no por ta robes i fuerte tambe…
Bosnan sa kiko ta insulto? Ora bo kumpra bono na 9, 9.5, 11, 12% durante añanan, endeuda e pais. Anto para riba p’e pueblo aki bende su soberania, libertat, outonomia pa bo haña sen di bono. Esei ta inmoral, e koi ta insulto, e koi ta violensia. Violensia ta ora ku interes haltu bo ta hinka famianan den problema, kita na kas for di nan ora falta 5 aña pa paga, kaminda nan a paga 20 aña di hipotek bo ta kita kas for di nan. E koi ta violensia.
Bo sa kiko ta violensia ora bo no ta permiti sindikato drenta bo banko o den hotel o bo negoshi. E koi ta violensia, kontra libertatnan basiko elemental di ser humano. E derechi di pertenese na un organisashon sindikal. E ko’nei ta violensia, e ko’nei ta insulto paso bo ta viola derechinan universal.
Bin un debate publiko kaminda nos ta filme, grabe, transmitie. Ami ku bo o si bo ke ku bo bankeronan tambe. Ban un debate riba moral di bankonan, moral di bankeronan. Ban un debate riba ekonomia, kon bankonan a para ekonomia…. Dikon bosnan asosiashon di bankonan a tene un banko estranhero afo pa partisipa den e merkado kapital na interes abou? Pasobra bosnan no por kumpra, bende bono di gobiernu di 9, 10, 12%. Dikon niun banko no por partisipa na un interes mas abou i kompeti na drechi pa duna pueblo un eskoho di hasi un fiansa di interes?
Dikon e direktornan di banko ta kita feu un banko bai un otro? Tur ta keda mesun kaminda paso tur ta traha pa tur. E sekretonan tin ku keda den nan ku nan. Mesun kos ku e bandanan di awendia, un kantante ta kita for di un front aya ta bai p’e banda aki. Bosnan a kompronde e wega awo?
Ban un debate fuerte, pa nos repasa historia di bankonan na Korsou i kon nan a stroba ekonomia. Nan a opstakulisashon di ekonomia. Kon nan a komete insesto ekonomiko paso nan ku nan ta prokrea. Ta pesei e yu ta bin debil. Ta mesun aktor di ekonomia. Ora ekonomia dje pais ta bai atras bo mester mire den sifranan di banko. Pero ora e pais bira flaku e banko ta bira gordo. E banko ta vampirisa, parasit e ta. Ta un berdat e ta.
Anto si no ta basta, esun ku ta kousa pobresa den e pais aki, un dje kousantenan di pobresa ta presidente di Reda Sosial ku ke bringa pobresa. Anto e ta pretende di bringa pobresa ku konferensia riba pobresa. Tene un konferensia riba ko-efisiente Gini, ripartishon di rikesa i entrada. Splika e rol di bankonan di kreamentu di pobresa…”
Mac Alberto – Mensahe pa Kapitalismo Krioyo
11 di februari 1971 ta tin e alegashon ku Mac Alberto presidente di sindikato BTG a drenta sala di reunion di Kamera di Komersio hostina ku un pakete di dinamit pa anunsia e marionetanan di e elite ku kapitalismo krioyo ta matando e klase trahado pretu na Korsou i ku un djis abolishon di e negoshi neokolonial di sklabisa hende lo bira un realidat nobo.
Antikristu Chiki
Kabes i stoma ta gruña
un alkemestria ku ta duna empoderamentu spiritual
den regionnan selestial
kaminda Selikor
no ta pasa pa 3 siman.
I no tin niun partisipashon
na un quiz di matematika
paso much’i skol pober
no ta konta
Manera
Johan van Walbeeck
Schweitzer
Vigdis Mensing-Jonckheer
Schroeder
Papiando ulandes lo salbabu
Aktuando makambiá lo resusitabu
Periodista pretu
pero
e no sa ainda
Skibi, raporta
tokante su komunidat
mane e ta na
Terneuzen o Goeree Overflakee ainda
Atabo awo para den un masa
ta grita pa un kambio tur kara skarpion dek ta
wak bo straño.
Solidarismo un bisio,
pa bo sobrebibi
bo mester di niun sinti,
agrediendo, hode esnan
debalua ku semper
b’a skupi afo.
Labor pretu feminino barata
T’asina b’a gana bo miones
Niun fondo di penshun
Niun sindikato
Diabel stima plaka
paga un abogado
lage gaña ko’i kens
pa hende sigi kai
den e graf di
genesidio pretu finansiero.
Antikristu chiki
Kumprando kurason dje pueblo
Bendiendo koper pa oro
Wak nan den bo pantaya
Skucha nan na radio
Lesa nan den korant
Mira kon nan ta sita skritura sagrado
Pulpito di prensa pagá
ta mente di hende.
Basha káká riba e grupo
elektoral mayoritario klase trahado
bisa ku nan ta bubé
votando robes,
nan ta bobo,
selektando partidonan robes
pero ta nan plaka si ta soru
ku e patronisado komersial
por pasa aviso na
bo emisora pa abo i
bo klase di ‘hende drechi’
por kome.
Ekonomia politiko di falsedat mediatiko di hubilo.
Skucha bon nan kurason
ta pomp asido.
Radio un refugio di ribirishi
Korant un sanktuario di sensashonalismo
Empresario den su imperio perverso
Honor ne redentor
Boutisa den yorá di un
multi mionario, rifero
Mansedumbru t’esun ku kere
ku nan mes t’e salbado,
wak pa bo n’ hoga den
e arka di adorashon.
Baron di weg’i number
ta indoktrina un pueblo
i ekspropia miones feu
nan saku i bin broma ku
K I R I W I C H I
Un pastor ta indoktrina
ku beibel den man
ranka bo diesmo i
indignifika dons
di bo yumuhe.
Tata spiritual di
e apostel bon proteha bou
di alanan dje periodistanan angeliko
Ku boka ta konfesa
fieldat na Kristu
Ku kurason silensioso
ta sera aliansa ku Satan
Kuenta di banko na Suisa
YDK blanku ke ta e mesias ekonomiko i politiko di un pueblo pretu empobresa
Kuantu hendemuhe pretu ta doño di un pomp di gasolin?
Kuantu muhe blanku ta brasa bara na Piskelat?
Bo predikashi komersial pega den purgatorio
Bo fe frakasa den un fiernu temporal
Santoli p’e sinberguensanan
Antikristu chiki
Kumprando kurason dje pueblo
Bendiendo koper pa oro
Wak nan den bo pantaya
Skucha nan na radio
Lesa nan den korant
Mira kon nan ta sita skritura sagrado